Tursac - Wikipedia, entziklopedia askea.\nTursac (frantsesez eta ofizialki: Tursac) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 353 biztanle zituen.\nmaison forte de Reignac, Tursac\nMichel TALET (2014-2020)\n44° 58′ 08″ N, 1° 02′ 40″ E / 44.968888888889°N,1.0444444444444°E / 44.968888888889; 1.0444444444444Koordenatuak: 44° 58′ 08″ N, 1° 02′ 40″ E / 44.968888888889°N,1.0444444444444°E / 44.968888888889; 1.0444444444444\nPeyzac-le-Moustier, Les Eyzies eta Fleurac\n2007an Tursac udalerrian erroldatutako biztanleak 322 ziren. Familiak 152 ziren, horien artean 60 pertsona bakarrekoak ziren (20 bakarrik bizi ziren gizonak eta 40 bakarrik bizi ziren emakumeak), 48 seme-alabarik gabeko familiak ziren, 36 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 248 etxebizitza zeuden, 157 familiaren etxebizitza nagusia ziren, 76 bigarren erresidentzia ziren eta 15 hutsik zeuden. 236 etxeak ziren eta 10 apartamentuak ziren. 157 etxebizitza nagusietatik 117 bere jabearen bizilekua ziren, 26 alokairuan okupaturik zeuden eta 14 doan lagata zeuden; 5 etxek gela bat zuten, 14 etxek bi zituzten, 34 etxek hiru zituzten, 46 etxek lau zituzten eta 57 etxek bost zituzten. 117 etxek euren parking plaza propioa zuten azpian. 85 etxetan ibilgailu bat zegoen eta 60 etxetan bat baino gehiago zituzten.\nTursac udalerriko biztanleria-piramidea 2009an .\n2007an lan egiteko adina zuten pertsonak 215 ziren, horien artean 133 aktiboak ziren eta 82 inaktiboak ziren. 133 pertsona aktiboetatik 119 lanean zeuden (63 gizon eta 56 emakume) eta 13 langabezian zeuden (8 gizon eta 5 emakume). 82 pertsona inaktiboetatik 33 erretiraturik zeuden, 15 ikasten zeuden eta 34 "bestelako inaktibo" gisa sailkaturik zeuden.\n2009an Tursac udalerrian 157 unitate fiskal zeuden, 320,5 pertsonek osaturik. Pertsona bakoitzeko diru-sarrera fiskalaren mediana urteko 15.819 euro zen.\n2007an zeuden 33 komertzioetatik, 1 bestelako produktu industrialen fabrikazioko enpresa zen, 8 eraikuntza enpresak ziren, 2 ibilgailuen saltze eta konpontze enpresak ziren, 13 ostalaritza eta jatetxe enpresak ziren, 2 higiezinen enpresak ziren, 4 zerbitzu enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 9 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 3 igeltseroak, 1 margolaria, 1 zurgina, 1 eraikuntza enpresa eta 2 jatetxeak.\n2000. urtean Tursac udalerrian 18 nekazaritza-ustiategi zeuden, 125 hektarea erabiltzen.\nPeyzac-le-Moustier (3,1 km)\nLes Eyzies-de-Tayac-Sireuil (4,0 km)\nManaurie (4,2 km)\nFleurac (5,6 km)\nSaint-Léon-sur-Vézère (5,8 km)\nSergeac (6,1 km)\nPlazac (7,4 km)\nSaint-Cirq (7,6 km)\nMarquay (7,6 km)\nSavignac-de-Miremont (7,7 km)\nMeyrals (7,9 km)\nAzken aldaketa 30 azaroa 2019(e)an, 21:23(e)tan


Adreilu - Wikipedia, entziklopedia askea.\nAdreilua harri artifiziala da, normalean buztinez egindako bloke laukizuzena. Esku bakarrez eramangarriak, eta erraz erabilgarriak izan behar dira, pisu gutxi eta forma sinpledunak.\nAdreiluz eraikitako horma bat.\nBuztina labean gogortuz eratzen da adreilua. Herrialde beroetan, eguzkitan lehortuz eta gogortuz egin izan da ere. Badira hormigoiz edo mortairuz egindakoak. Antzinako garaitik erabili izan den elementua da.\nHormak eta tabikeak egiteko erabiltzen dira nagusiki, baita zoruetan ere. Adreiluak normalean mortairuz itsasten dira elkarrekin, nahiz eta pilaketa soilaz eraikitzeko teknikak ere badiren. Horman adreiluak ezartzeko disposizioari apareilua edo aparejua esaten zaio. Apareilu mota ezberdin ugari dago, tokian tokiko ohiturei jarraiki.\nNormalean paralelepipedo baten forma dauka adreilu-piezak. Formatu ezberdinak daude, baina normalean luzera, zabalera eta garaiera, neurri ezberdinetakoak izaten dira. Formatu metrikoa da arruntena, 24x11,5x5,25 cm. Modulu honi, 1 cm-ko kareorezko juntura gehituz, adreiluekin metro unitatearen multiploak diren elementuak osatu daitezke.\nAdreiluen sailkapen anitz egin daiteke, irizpide ezberdinen arabera:\nMorfologiaren araberako sailkapena\nZulo-portzentajearen araberako sailkapena\nAdreilu barne-huts bakuna\nAdreilu barne-huts bikoitza\nAgeriko adreilua (bistako adreilua)\nEkoizpen-sistemaren araberako sailkapena\n(Gaztelaniaz) Adreiluen sailkapena\nAzken aldaketa 25 iraila 2021(e)an, 22:57(e)tan\nOrriaren azken aldaketa: 25 iraila 2021, 22:57.


Egiteko, eragiteko, eginarazteko | Gizartea | Berria\n21. Korrika. Balorazioa\nEgiteko, eragiteko, eginarazteko\nKorrikak sortutako mugimenduarekin pozik azaldu da AEK. Bi legatu utzi ditu 21. Korrikak: 50 eragile inguruk sinatutako konpromisoak eta Maialen Lujanbioren mezu argia. Zereginak garbi zehaztu ditu: herritarrek egin, eragileek eragin, erakundeek eginarazi. Euskararen auzi politikoa zentroan ipini du.\nMaialen Lujanbio, mezuaren egilea, AEK-ko koordinatzaile Mertxe Mugikarekin lekukoari heltzen, igandean, Andre Maria Zuriaren plazan. AEK-KORRIKA Tamaina handiagoan ikusi\nMezu sakona, esanahiz betetakoa, eta etxeko lan ugari jarri dituena. Maialen Lujanbiok idatzitako mezua ibili da 11 egunean Euskal Herri osoan barrena, Korrikaren lekukoan sartuta. Egiteko, eragiteko eta eginarazteko deia egin du Lujanbiok: bai herritarrei, bai euskalgintzari, bai erakundeei. Korrikaren lehen balorazio ofizialean, gustura agertu da AEK: nabarmendu du inoiz baino jarraipen handiagoa izan duela lasterketak, bai partaideetan, bai hedabideetan. Eta inportanteena: klika egiteko deia zabaldu dela, eta ez norbanako herritarren artean bakarrik. Eragileen eta erakundeen konpromiso zehatzak bildu nahi izan dituzte Korrikan, eta 50 eragilek izenpetu dituzte jada. Horiek izango dira 21. Korrikaren legatua: Lujanbioren mezua eta entitateen konpromisoak.\nBi urte barru egingo dute 22. Korrika. Aldaketarik ez badago, Araban abiatuko da, Gasteizen bukatu baita aurtengoa. 2021eko martxoaren 18tik 28ra izango da.\nHona 21. Korrikaren gako nagusiak, Lujanbioren mezuko pasarte nagusiak oinarritzat hartuta.\n«Hizkuntza ez da edukitzekoa. Lizuna egiten zaio barruan gordeta, lika»\nEuskaraldiarekin lotura nabarmena izan du Korrikak. Klika leloaren alderdi bat hori izan baita: ohiturak aldatzea, erabilerarako jauzia ematea. Segida bat irudikatu du Korrikak, horrenbestez. Euskararen aldeko jarrera erakusteko bilgune nagusia da Korrika, baina AEKren asmoa izan da aldekotasunari konpromisoa eranstea, benetan eragitea. Furgonetako leloetan nabaritu da, adibidez: «Euskararen alde bai, euskaraz ere bai». Korrikalari ugarik kalera atera dituzte ahobizi eta belarriprest txapak. Lasterketan bertan belarria jarrita, nabari da badagoela lana aldekotasun hori erabilerara eramateko.\n«Egin, eragiteko. Eragin, eginarazteko. Norbanakoak egin. Herri mugimenduek eragin. Erakundeek eginarazi»\nLehenbiziko Euskaraldiak norbanakoen konpromisoak izan zituen ardatz, norbere ohiturak aldatzea. Beste alderdi bati ere begiratu dio Klika leloak: eragileen jardunari. Aurreko Korrikan, Santiagoko zubian egin zuten argazkia, Gipuzkoa eta Lapurdi artean: euskalgintzako eta erakundeetako ordezkariak elkarrekin. Bastidan bildu dira aurten. Keinu esanguratsua da: Araba ertzean, euskaldunak gutxiengoa diren lekuan, mahasti artean. Lankidetza irudikatu nahi izan dute. Horretarako oinarria zein den argi seinalatu du Lujanbiok mezuan, zein den euskararen auzi politikoa: herritarrek egitea, eragileek eragitea, erakundeek eginaraztea.\n«Euskarak behar du herri honen sistema eragilean»\nOinarri horretarako, argazkietatik haragoko konpromisoak bultzatzen saiatu dira Korrikan. Hain justu, Bastidan bertan konpromiso batzuk sinatu zituzten euskalgintzako eragileek eta erakundeek: datorren Korrika iritsi aurretik zer urrats egingo dituzten. Haiek bakarrik ez: Korrika abiatu aurretik, beste 30 eragilek ere izenpetu zituzten konpromiso batzuk. Tartean daude alderdi politikoak, sindikatuak eta askotariko gizarte eragileak. Konpromisoak hartzeko atea zabalik du oraindik AEK-k. Zerrendan nabari dira hutsune batzuk: arlo sozioekonomikoko eragileak eta hedabideak, adibidez. Sistema eragilean giltzarri diren aktoreak.\n«Hainbeste maite gaituzte erakundeek, alderdi politikoek, komunikabideek korrika gabiltzala... Zergatik gutxietsiko ote gaituzte hainbestetan oinez gabiltzanean...?»\nNabarmena da Korrikak ikusgarritasun handia lortu duela urteotan: komunikabide ugarik jarraitu diote —baita erdal hedabideek ere—, eta alderdi politiko gehienetako ordezkariak ere elkartu dira —hautagaien presentzia nabarmena izan da, hauteskunde kanpainaren erdian—. Kalean ere nabari da Korrikak gero eta babes handiagoa duela. Euskarak gainerako egunetan ez daukan ikusgarritasuna lortu du egunotan. Hori zabaltzea dago eginkizun: euskarari ikusgarritasuna ematea, argazkietatik harago joatea, benetako klika egitea, ez itxurak.\n«Aukerak eskaini eta euskara eskatu»\nGaresen abiatu zen Korrika hilaren 4an, euskarak ofizialtasunik ez daukan herri batean. Nafarroako eremu mistoan dago Gares; bidea hasi eta berehala, Mañerun, eremu ez-euskaldunean sartu zen Korrika, euskarak are babes txikiagoa duen lekuan. Hori aldatzeko eskaria etengabea izan da lasterketan. Nafarroako aldaketaren agintaldia amaitzear dagoela iritsi da Korrika, eta Euskararen Legea aldatzeko eskatu du AEK-k berriro ere. Eta ez Nafarroan soilik: hizkuntza eskubideak betetzeko aldarria etengabea izan da.\n«Hizkuntza bat dugu ahulguztiduna»\nGasteizen jendetza handia bildu zen Korrikaren altzoan. Hala izan da bide gehienean. Tartean izan dira, hala ere, kilometro bakartiagoak, lekukoaren atzetik bi-hiru lagun joan diren tokiak. Euskarak leku batzuetan eta besteetan zer egoera duen islatu du Korrikak. Baina hobekien ageri den lekuetan ere nabarmenak ditu ahuldadeak: arnasguneen galeraren lekuko izan da Korrika egunotan, etorkizun arrosa irudikatzeko arriskuaren testigu, euskararen indarberritzea umeen eta gazteen bizkar uzteko jokabidearen plaza. Baina bideak zabaltzen ere ari da euskara. Euskara ahulguztiduna.\n«Korrika egin, munduari gure oinekin eragiteko»\nEuskararen aldeko jarrera agertzeko ekintza handiena da Korrika, munduan parekorik ez duena. Egunotan Korrika egin dute munduko beste hainbat tokitan; areago, Korrika bera beste aldarrikapen batzuetarako plaza ere izan da. Aurtengo Korrikan bereziki esanguratsuak izan dira talde feministen kilometroak, jendetsuak eta koloretsuak. Finean, euskaltzaletasunaren eta feminismoaren arteko gurutzaketaren beste kate bat izan da Korrika.\n«Elebesteratuak. Eta neskenegunak eta zapatuak»\nAldarria bai, baina desoreka batzuk ere sumatu dira tropelean. Lehen begiratuan, nabari da gizonen parte hartzea handiagoa dela Korrikan, eta batez ere lehen ilarako lekuak gehiago hartzen dituztela; pankarta eramaten, adibidez. Lekukoan ez da hainbeste nabari. Gaia aztertzekoa du AEK-k, desoreka gainditzeko asmotan.\n«Euskara gaur egun arte ta Gasteizaino Korrika ekarri dugunoi: biba, gora, eutsi, goza... Klika!»\nEuskal Herria 11 egunez zeharkatu du Korrikak, baina 11 eguneko lana baino askoz handiagoa dago horren oinarrian. Lantalde ugari osatu dituzte antolaketan, eta boluntario sare zabala herriz herri eta auzoz auzo: herrietako batzordeetan, babesleak bilatzen, kilometroak eta materiala saltzen, seinaleak eta biderako azpiegiturak prestatzen, furgonetetan 11 egunez joaten... Lan ugari, eta gehienetan itzalean geratzen dena. Guztien ekarpena ezinbestekoa izan da Korrikarako.\n«Mundu bat euskarak, mende erdia euskara batuak, eta ehunka milaka bizitza eta gogo euskarak batuak»\nBatasuna erakutsi du Korrikak beste behin, beste egitasmo gutxik lortzen duten moduko bat egitea. Herriz herri ehundutako sareak erakutsi du hori, sortutako ilusioak, mugimenduak, nahiak. AEK-k batasun hori baliatzea jarri du erronka gisa: «Korrika tresna bat da herria bizirik dagoela erakusteko, herriak euskaraz bizi nahi duela adierazteko, eta, bereziki, tresna moduan erabiliko dugu euskara sistema eragilean guztiz txertatuta egon dadin».


30 film luze, 23 film labur, 4 erakusketa eta hainbat jarduera Donostiako 16. Giza Eskubideen Zinemaldian - Giza Eskubideen Zinemaldia - Donostia-San Sebastián\nZinemaldiak Gipuzkoako Foru Aldundiaren (Bizikidetzaren eta Giza Eskubideen Zuzendaritza Nagusiaren bitartez) eta Eusko Jaurlaritzaren (Bake eta Bizikidetza arloaren bitartez) babesa dauka. Gainera, Euskadiko GGKEen Koordinakundea, CEAR, Unicef, Gehitu, Amnesty International, Acnur, SOS Arrazakeria edo FiSahara bezalako entitateen eta gobernuz kanpoko erakundeen laguntza dauka.\nGiza Eskubideen Zinemaldiak hamasei urte bete ditu. Aurten, 31 nazionalitateko 53 film proiektatuko dira guztira (30 film luze eta 23 film labur), eta 4 erakusketa daude programatuta. Halaber, errealitate birtuala eta giza eskubideak konbinatzen dituzten ikus-entzunezko pieza batzuen erakusketa bat, emakumeen salerosketari buruzko hitzaldi bat (dokumentalen zuzendari Mabel Lozanoren eskutik) eta SOS Arrazakeriaren "NoraEZean: Artea, babesleku eta zubi" erakusketaren inguruko hainbat jarduera egingo dira.\nProgramazio hori, beti bezala, protagonisten, zinemagileen eta landutako gizarte-gaietan adituak diren pertsonen mahai-inguruekin eta ikastetxeentzako goizeko saioekin osatuko da.\nZinemaldia hiriko auzoetara iritsiko da aurten ere, eta doako proiekzioak egingo dira kultur etxeetan. Aurten, gainera, Tabakalerako eskaintza zabaldu egingo da zinema eta argazkigintzako tailer batekin (UBIK liburutegian) eta bi zinema-saiorekin. UPV-EHUren unibertsitate-campusean ere erakusketa bat egingo da.\nEta, hori guztia, xede berarekin: gizateriaren erronka, lorpen eta gabezia handiei buruzko ikuspegi kritiko, askotariko, solidario eta erreibindikatzaile bat eskaini eta sortzea.\nBada 22 euroko abonu bat Victoria Eugeniako saio guztiak ikusteko. Abonuak apirilaren 13tik, ostirala, izango dira salgai, Victoria Eugeniako leihatiletan soilik.\nSaio bakoitzerako sarrerak egunean bertan jarriko dira salgai, 4,50 euroren truke. Victoria Eugeniako leihatiletan ez ezik Internet bidez ere erosi ahal izango dira saioetarako sarrerak.


Chillida Leku eta baboseo monarkikua — Eibar.ORG | Eibarko peoria\nHemen zaude: Hasiera / Blogak / Ingelesen hilerria / Chillida Leku eta baboseo monarkikua\nChillida Leku eta baboseo monarkikua\nLuistxo Fernandez 2004/09/01 18:43\nLagun bat kexu da, Chillida Leku dala-ta. Horra haren mezua\n> Chillida Lekun sarreria 7 euro, eta ez ei dauka taberna bat > edo halako zeozer umiari lasai jaten emon ahal izateko. > Gogoa nakan joateko, baina pasatu jata. Jode! denak aberatsak > garela uste juek edo!!!???\nKonponbidia emon detsat: ezkondu Borboi batekin, eta duan sartuko zara.\nEduardo Txillida baino baboso monarkiko haundixagorik gitxi Euskal Herrixan. Haren ondorenguak be joera politiko berberekuak dirala emoten dau, monarkia borbonikuan aurrian adurra darixela beti. Errege-erreginak inaugurau zeben hori, eta debalde sartu ziran orduan. OiÃ± dala gitxi be, Felipito eta Letizia dibortziatua etorri ziran debalde ikustera.\nNi ez naiz gitxiao. Duan sartzeko aukeria egon zan oiÃ± dala urte pare bat, Musika Hamabostaldiko ekitaldi doako bat bertan izan zalako, eta orduan sartu nintzan. Zelai politt bat eta Txillidan harri ta burdiÃ±ak. Bat erretratuan ikusitta, nahikua: danak igualak dira.\nHaizearen Orrazia polittagua, eta nahikua, Txillida ezagutzeko. Eta onduan, tabernia, eta jatetxe barrixa be bai, primerakua: Branka. Ez da merkia (jatetxia, kafeterixia normala), baiÃ±a merezi dau erreserbatxo bat egin bertan bazkaldu edo afaltzeko.\nChillida familia eta Borboien artean harreman pertsonal handia dago. Ez da protokolo hutsa, "lagunak" dira. Horregatik gonbidatzen dituzte hainbeste aldiz.\nBestalde, 7 eurotako prezioa museo batetarako erlatiboki baxua da. Ohiko museo handietan (Eduardo Chillidaren museo bat multzo horretan sartuko nuke) 10 euro balio dute sarrerek. Gazte txartelarekin askoz merkeago. Niri pertsonalki Chillida asko gustatzen zait, "harri eta burdinak" eskeintzen dituela esatea nahiko despektiboa eta gure artista handienetako baten obra eta bizitza gutxiestea eta ignoratzea iruditzen zait.\n"Zergatik eman ziguten hainbeste nazka..." Ba niri ez zidan nazkarik eman. Zorionez askatasunez bizi garen herri batetan gaude eta norberak nahi duena egin dezake. Nere familian guztiok gara errepublikazaleak (guda zibilean borrokatu zuen familia daukat), baina guretzat nahi dugun errespetu berdina ematen diegu erregearekin gustora daudenei, eta baita (ezagutzen ez dugun arrazoiarengatik) erregeari besarkada eman zioten bi kirolari euskaldunei ere noski.\nArzakek kobratu al zien Felipe eta Letiziari?\nZergatik eman ziguten hainbeste nazka Espainiako Erregea besarkatu zuten urrezko domina irabazi zuten horiek?\nEz da eztabaida antzuetan sartzeagatik.... baina zuri ez lizuke nazka emango euskaldun batek domina irabaztea eta Fraga (edo jarri nahi duzuna) besarkatzea?


Busturialdeko HitzaForua Archives - Page 47 of 47 - Busturialdeko Hitza | Page 47\nNeguko herri ohituretan fin\nNork Izaro Mendieta\t- Ots 3, 2015\nHotza ez da oztopo izaten ari neguko jai eta ospakizunetan ibiltzeko. Usadio herritarrei jarraituta, Kandelario, Santa Ageda, San Blas eta Txitxiburduntzi ospatzeko prest agertu dira Busturialdeko herritarrak. Gernika-Lumon, atzo atera ziren ume zein nagusiak Kandelario abesteko....\nBusturian eta Foruan ere aurkeztuko dute Lurbizi proiektua\nNork Oihana Cabello\t- Ots 2, 2015\nBusturialdean elikadura plan bat sortzea du helburu Lurbizi proiektuak; tokiko plana eta jasangarria. Hainbat herritan egin legez, Busturian eta Foruan ere proiektu horren berri eman gura diote herritarrei. Busturian eguenean egingo dute aurkezpena –hilaren 5ean–, 19:30ean,...\nDia supermerkatuetan langileen eskubideak urratzen dituztela salatu du LABek\nNork Oihana Cabello\t- Urt 21, 2015\nDia, supermerkatuetan, eta Busturialdekoetan bereziki, langileen eskubideak urratu egiten dituztela salatu du LAB sindikatuak: “beharginen takillak, poltsak eta abarrak miatu egiten dituzte”. Hala, enpresak langileen prfesionalsatsuna zalantzan jartzen duela dio sindikatuak. “Auditore bat kontratatu dute, eta...\nHemendik aurrera portuetan deskargatu beharko da arraina, “bazterketak ekiditeko”\nNork Busturialdeko Hitza\t- Urt 14, 2015\nEuropar Batasunak hartutako erabaki berriaren arabera, 2015eko urtarrilaren 1etik aurrera arrantzatzen diren arrain guztiak portuan deskargatu beharko dira. Neurri berri honegaz, deskarteak ekidin nahi dira. Zehatz esanda, sareetan halabeharrez harrapatutako arrainak gerokoan itsasora ez botatzea ekidin...\nAtxondoa auzoko argiteria hobetu du Foruko Udalak\nNork Lea-Artibai, Mutriku eta Busturialdeko Hitza\t- Urt 13, 2015\nForuko Atxondoa auzoko kaleko argien egokitzapena amaitu berri du Foruko Udalak. Horien arabera, «udalaren kudeaketa irizpideetan, ingurumena eta aurrezte energetikoaren alde egiten da. Horren baitan dago herriko auzoetako eta landa guneetako argiteri......Read More\nAtxondoa auzoko argiteria berriztu du Foruko Udalak\nNork Olaia Zabalondo\t- Urt 12, 2015\nForuko Atxondoa auzoko argien egokitzapena amaitu berri du Foruko Udalak. Horien arabera, «udalaren kudeaketa irizpideetan, ingurumena eta aurrezte energetikoaren alde egiten da. Horren baitan dago herriko auzoetako eta landa guneetako argiteria berrizteko proiektua». Hala, Atxondoa auzoko...\nAldaketa handia Foruko herrigunean\nNork Lea-Artibai, Mutriku eta Busturialdeko Hitza\t- Abe 19, 2014\nForuak aldaketa sakona bizi izan zuen XX. mendean. Goiko argazkia 1920ko hamarkadakoa da. Gaur egun, goiko irudiko gurutzea ez dago leku berean, eta herriguneak etxebizitza gehiago dauzka. Udaletxearen erakina ere ez da berdina. Goiko argazkian, bestal......Read More\nForuko EH Bilduk udal hauteskundei buruzko bilera egingo du\nZapatuan (azaroak 22) egingo dute batzarra, 17:00etan hasita. Hain zuzen, herriko kultur etxean jarri dute hitzordua. 2015eko udal hauteskundeetaz ariko dira foruarrak....Read More


Irailaren 19an Olatz Altuna eta Inaxio Usarralderekin “Euskaraldia: zergatik eta zertarako?” hitzaldia | Usurbildarrak aurrera\n← Orbeldi Dantza Taldearen 2018-2019 ikasturteko ikastaroetan izena emateko epea zabalik\nIrailaren 19an “Erraustea ez da ekonomia zirkularra” elkarretaratzea Guggenheim museoaren aurrean →\nIrailaren 19an Olatz Altuna eta Inaxio Usarralderekin “Euskaraldia: zergatik eta zertarako?” hitzaldia\nNoaua! Kultur Elkarteak, Usurbilgo Euskaraldia Taldearen laguntzarekin, irailaren 19rako (asteazkena) “Euskaraldia: zergatik eta zertarako?” hitzaldia antolatu du. Hitzaldia Potxoenean egingo da, 19:00etan, Olatz Altuna eta Inaxio Usarralde herritarrekin. Sarrera doakoa izango da.\n“Euskaraldia: zergatik eta zertarako?”\n“Azaroaren 23tik abenduaren 3ra bitartean Euskaraldia egingo dugu Euskal Herri osoan, eta noski, Usurbilen ere bai. Hizkuntza ohiturak astindu eta ohiko harremanetan euskara gehiago erabiltzeko ariketa bat izango da. Baina, zergatik antolatu da horrelako ekimen erraldoia? Zergatik da garrantzitsua bertan parte hartzea? Galdera hauei erantzuten saiatuko dira Olatz Altuna eta Inaxio Usarralde herritarrak”.


Hezitzaileentzako aldizkaria. ALBOAN-ek egindako apustu baten emaitza da: hezitzaileen komunitatea handitzen jarraitzea, haiekin indarrak batzeko, gure ametsa lortzeko bidean: justiziarako izpiritua duen herritargoa lortzeko heztea.\nEdukalboan zbk 10. Gatazkarik gabeko teknologia\nEdukalboan zenbaki honetarako, berriz ere, gatazkarik gabeko teknologiaren\ngaia hautatu dugu. Aurreko buletinean azaldu genuen moduan, ALBOAN\nkanpaina bat egiten hasi da, eta hurrengo urtean garatu egingo da. Kanpaina horrekin, bai gizarte zibilean bai erakunde eta enpresetan eragin nahi da. Bizi garen inguru teknologikoan, beharrezkoa dugu jabetzea zer eragin duen gure kontsumo kontrolgabe eta maiz agorrezinak.\nEdukalboan zbk 9. Gatazka Mineralak\nBuletin honetan “gatazka mineralen” gaia aurkezten dugu: Bertan hainbat planteamendu pedagogiko proposatzen ditugu ikasgelan lan egiten eta kontzientziatzeko.\nEdukalboan zbk 8. Kulturartekotasuna\nKulturaz mintzo garela, ez gara hizkuntzaz eta folkloreaz soilik ari. Bizitzari ekiteko norberaren moduez ari gara, erantzun kolektiboez, entseatuez eta ikasiez, zenbait balio (esplizitu zein inplizitu) oinarri dituztenak guztiak ere.\nEdukalboan zbk 7. Eskola eta komunitatea\nJendea hezteaz gain, eskolak gizartea eta haren balioak, jokamoldeak eta kultura aldatu eta hobetzeko eragile izan behar du. Gazte eta helduen topaleku eta ardura-gai, alegia.\nHorretarako, eskolak berreskuratu eta sendotu egin behar ditu kanpoarekiko harreman guztiak. Horrela, jomuga zabalago bat,gizartea eraldatzea, izango du, eta gai izango da hezkuntzaren premian dauden baztertuak atzemateko.\nEdukalboan zbk. 6. Gatazken kudeaketa positiboa\nGatazken kudeaketa positiboa bizitza sozialaren zati garrantzitsua da,\ntxikitatik eta, jakina, eskolan landu beharrekoa. Hemen aurkezten ditugun\nesperientzia eta metodologiek etorkizunean gatazkei konstruktiboki aurre egiten ikasten laguntzea dute helburu.\nEdukalboan zbk. 5. Errefuxiatu eta lekualdatutako pertsonak\nEDUKALBOANen zenbaki honetan JRS-k, Errefuxiatuentzako Jesuiten Zerbitzuak, zenbait herrialdetan egiten duen lana aurkeztu nahi dizuegu: Ruanda, Burundi, Kongoko Errepublika Demokratikoa, Txad, Venezuela, Kolonbia… JRSk lehentasuna ematen die larrien dauden eta beste erakunde batzuen laguntzarik jasotzen ez duten erbesteratuei. Kezkagarria da, alde horretatik, neska-mutikoen. egoera. Izan ere, haurrak dira (emakumeekin batera) errefuxiatu eta erbesteratu gehienak\nEdukalboan zbk. 4. Bidezko Merkataritza\nEDUKALBOANen zenbaki honetan, Bidezko Merkataritza aurkezten dizuegu, egunerokoan hobera egiten lagundu diezagukeen ekimen bat. Alde batetik, proposatzen dizuegu hausnartzea balio ekonomikoa nola banatzen den egunero kontsumitzen ditugun artikuluen ekoizpen- eta banaketa-kateko eragileen artean. Bestetik, kontsumitzailearenganaino modu bidezkoagoan iristen diren produktuak kontsumitzera\nEdukalboan zbk. 3. - Hezkuntza: guztion eskubidea\nEDUKALBOANen 3. zenbaki honetan pertsona guztiok dugun hezkuntzaeskubideari buruz hausnartu dugu, eta bereziki emakumeen egoera azpimarratu dugu.\nEdukalboan zbk 2. Parte hartzea\nZenbaki honetan parte-hartzearen gaia jorratuko dugu, guztien ongiaren alde ekiteko jarduera baita. Gizarte- eta politika-esparruetan parte hartzea, geure burua antolatzea, gure trebetasunak eta ezagupenak talde baten edo gizartearen interesen zerbitzura jartzea, adostasunak norberaren erabaki gisa hartzea, leialtasunez…\nEdukalboan zbk 1. Kulturartekotasuna\nAldizkari honetan Kulturartekotasunari buruz hitz egingo dugu.


Izaskun Gomez: "Ikasleak eredu izan dira" - hamaika telebista\nIzaskun Gomez: "Ikasleak eredu izan dira"\nPandemiak hezkuntzan izan duen eragina izan dugu hizpide 'Altxa Burua' saioaren hirugarren atalean. Izaskun Gomez Antsoaingo Ezkaba eskolako irakaslearen esanetan, "oso gogorra eta konplikatua" izan zen konfinamendua. Oso pozik daude ikasturtearekin, eta ikasleek izan duten jarrerarekin.\nBere esanetan, konfinamenduan zailena izan zen ikasleen jarraipena "urrunetik eta teknologikoki" egitea; ikasleek zein behar zituzten ikusten hasi ziren, eta eskolako baliabideak erabili zituzten behar horiei erantzuteko: "Telefonia konpainiekin hasi ginen hitz egiten interneteko konexioa lortzeko, ordenagailuak eman genizkien...".\nNabarmendu du askotan hedabideetatik jasotzen zutela informazioa, eta horrek zaildu egiten zuela gurasoekiko harremana: "Zuzendaritzakideek garrantzitsutzat jo zuten informazioa lehen pertsonan jasotzea, gurasoak guregana etortzen zirelako informazio eske".\nIkasturte berriarekin batera, "beldur" handia sentitu zuten, baina nabarmendu du ikasleak "eredu" izan direla: "Ikasleek irakaspen handiak eman dizkigute, eta neurriak oso ondo bete dituzte". Konfinamenduak izan dituztela adierazi du, baina espero zutena baino kasu gutxiago izan dituztela azpimarratu du: "Jarraipena eman zaie ikasleei, eta ongi baloratu dute hori gurasoek zein ikasleek".\nGomezek azpimarratu du pandemiak agerian utzi duela zeinen garrantzitsuak diren ikasleekin hurbiltasuna eta kontaktua: "Hori ezin da ordezkatu; gehiago baloratu beharko genuke".


Bizitza - Udako narrazioak - Berria.eus\nIlustratzailea:Ilustratzailea: Tere Guix\nIdazlea bere lanbidetik bizi ezin den gizabanako bat denez —hau da, idazleak du denik eta lanbiderik okerrena—, beste lan bat bilatu behar izan nuen fakturak ordaintzeko, egunetik egunera gehiago eta zentzugabeagoak baitziren, eta botikak ordaintzeko.\nZortea izan nuen. Etxe batean hartu ninduten zaintzaile lanak egiteko. Geroztik, gauza asko aldatu egin dira. Fakturak ordain ditzaket behintzat, eta ez naiz egunero negarrez hasten jaiki orduko.\nEgia esan, ez dut ulertzen gaur egungo idazleek idazten duten ezer. Eta ez dut ulertzen zergatik hasten den hainbeste jende ez dakien zerbaitetan, edo berez egin nahi ez duen zerbaitetan. Hainbeste igartzen zaie gezurretan ari direnean... Baina berdin da, niri bost: buruko min kroniko honen ondorioz ia ezin dudanez orri erdi bat ere irakurri egunean, saiatzen naiz lehendik nire oniritzia duen orri bat aukeratzen. Adibidez, azken hilabeteak Eudora Weltyren Optimistaren alaba eleberriari eskaini dizkiot; asko gustatu zitzaidan duela hamar urte baino gehiago, eta asko gustatu zait orain ere. Ez dut ulertzen nolatan ez duen inork horrela idazten orain. Batzuetan, Bukowskiren poemak edo kontakizunak aditzen ditut, Youtuben entzun daitezke eta. Ia-ia nazkagarria iruditzen zait hori. Ez poemak eta kontakizunak. Ez. Horiek entzun beharra izatea, esan nahi dut. Behea jo dut. Baina etxera iristen naizenean, akituta egoten naiz bi laguntxo horiek zaintzeagatik. Eta poemak irakurtzen dituen ahotsa oso goxoa denez, begiak itxi eta atseden hartzeko modua ematen dit. Eta, gehienbat, pentsatzeari uztekoa. Bukowski gogoko dut izugarri gustatzen zaizkidalako gauzak kontatzen dakiten poetak.\nBaina kontatu nahi nuen horri berriz helduta, oso lan entretenigarria daukat. Zaintzen ditudan bi laguntxo horiek maitagarriak dira. Eskolara joaten ez direnez, ez dira goiz jaikitzen. Horrek esan nahi du nik ere ez daukadala goiz jaiki beharrik.\nHaien etxera iristen naizenean, nire zain egon ohi dira, bakarrik, irrikaz. Irribarre zabal batekin hartzen naute, jai izango balitz bezala. Edo ni Mary Poppins banintz bezala. Bata ilehoria da; ile ondulatu luzea du, eta begi urdinak. Nahiko argala da, nahiz eta dezente jaten duen eta oso litxarreroa den. Besteak ile beltza du, eta gorputz biribilxeagoa. Baina, batez ere, hain irribarre polita dauka eta hain azal leuna, hari musuka pasatzen dut egun osoa.\nEtxean badaukate sos nahikoa. Dirua gastatzeko da; hala erakutsi diete. Sukaldean denetik dago: labe elektriko bat, mikrouhin labe bat, ontzi garbigailu bat eta beste tresna batzuk, lanak arintzen dizkidatenak. Egia da ez zaidala gustatzen sukaldean ibiltzea. Baina txintik atera gabe aritzen naiz. Zorionez, denetik jaten dute. Poz-pozik geratzen dira izartxoen zopa sinple batekin edo hezurrik gabeko dilista batzuekin. Hanburgesak ere izugarri gustatzen zaizkie (batzuetan McDonald's-ekoak jaten ditugu). Denetik jan dezaten saiatzen naiz. Fruta asko, bereziki. Bati ikaragarri gustatzen zaizkio platanoak. Besteari, melokotoiak. Noizean behin Coca-Cola pixka bat edaten uzten diet. Normala da nahi izatea. Baina ez zaie komeni asko hartzea, gero ez dute-eta siestarik egiten.\nNik etxeko lanak egiten ditudan bitartean, haiek berriketan aritu ohi dira egongelan. Haserretu ere egiten dira pixka bat. Batek oihu egiten du: ez duzu ezer ongi egiten! Edo besteak, deiadarka: ez diozu batere kasurik egiten nik esandakoari; ergela banintz bezala tratatzen nauzu... Batzuetan, telebista ikusten dute pixka batean.\nBolumena jaitsiarazi behar izaten diet, ze batek ez du ondo entzuten, eta etxe osoan aditzen da soinua. Irakurtzen ere entretenitzen da. Eta oso ona da idazlanetan. Irakasleak esan zion. Nintendo DS kontsolarekin ere ibiltzen da jolasean. Ondo pasatzen du lepokoak eta belarritakoak janzten, eta bitxiontzi gorrian gordeta daukan guztia probatzen du. Inoiz pentsatu izan dut idazlea izango dela, edo kazetaria, ze ikusten dituen gauzen inguruko iritzia ematen du beti. Ez da isiltzen. Esango nuke adimen koziente oso altua duela. Izugarri gustatzen zait nolakoa den. Haserretzen denean, kosta egiten zaio haserrea kentzea, baina berez on puska da. Musika entzun nahi eta ondo aditzen ez duenean bakarrik jartzen da urduri.\nBestea ekineko pertsona da. Argala da, baina atletikoa. Eta nekaezina. Talentua dauka jarduera artistikoetarako. Horregatik, marrazten edo margotzen topatzen dut oso sarri. Paisaiak eta loreak oso ondo ateratzen zaizkio. Izugarri gustatzen zaio egurrarekin eta mota guztietako tresnekin jolasean egitea.\nEderki pasatzen du edozein objektu desmuntatzen, nahita, berehala berriz muntatzeko. Esaten du gauza izango litzatekeela bizikleta bat egiteko pieza guztiak balitu. Baina nik uste dut margolaria izango dela. Azkenaldian arazo txiki bat dauka bistan, eta ez da sendatzen erraza izango. Nik tanta batzuk botatzen dizkiot bi begietan egunean hirutan. Eta esaten diot: nola ikusiko duzu ba betaurreko zikin horiekin? Barre egiten du, eta niri ematen dizkit betaurrekoak, inork ez dituelako nik baino hobeto garbitzen. Uste du magia egiten dudala...\nJolasean ibili eta bazkaldu ondoren, lo kuluxka bat egitera eramaten ditut. Bata bere ohean etzaten da, eta ez du tapatzerik nahi izaten. Ordu erdi egin ohi du lo. Besteak nahiago du besaulkian etzan, ze, ohean sartzen bada, gero umore txarrean egoten da.\nEsnatzen direnean, bata jangelara joaten da saltaka, eta bonboi kutxa bat ateratzen du kaxoi batetik. Bakoitzarentzat bat. Orduan merienda jaten dute, madalenak edo galletak. Ez dute jogurtik nahi izaten, jende guztiak oso sanoa dela dioen arren. Baina nik utzi egiten diet, esan dudan bezala.\nUste dut gerra garaian jaio zirela. Jadanik betetzen ez diren arau batzuen mundu batean jaio ere. Orain zeharo galduta daude. Ez dakite hitzek zer esan nahi duten. Haien bilobek, berriz, bai. Baina nik nola azalduko diet zertan den orain bizitza?\nIluntzen hasten denean, alde egiten dut. Batzuetan, isilka joaten naiz, badakidalako ez zaiela gustatzen. Aita nekatuta egoten da hainbeste denboran pasilloan oinez ibiltzeaz bastoiaren bila, ez baita inoiz oroitzen non utzi duen. Ama nekatuta egoten da eserita egoteaz eta jendea pasatzen ikusteaz balkoiaren atzeko partetik. Ez zuen espero horrela bukatzerik.\nIrribarre egiten didate bihar itzuliko naizela esaten diedanean. Itzuliko zara?, galdetzen du gizonak. Eta nik haien txikitako argazkiei begiratzen diet, bakoitza bere bizikletarekin.\nEtxera iristen naizenean, batzuetan ez dut jakiten zer egin. Batetik bestera ibiltzen naiz batere fundamenturik gabe. Eta, begiak ixten bazaizkit eta ezin badut ezer egin nekatuta nagoelako edo buruko minez, Bukowskiren poemak entzuten ditut behin eta berriz. Infernua ate itxi bat da izena duen hori, edo Beraz, idazle izan nahi duzu?... Noizean behin, probetxu handiko egunetan, bertso horiek sofatik jaikiarazten naute bat-batean, eta komunera joaten naiz aurpegia atseginez freskatzera, esnatu nahian, eta ordenagailua pizten dut presaka. Eguzki batek barrua erretzen dit. Suziri bat naiz. Eta ez naiz gai geldirik egoteko; erotu egingo nintzateke seguru asko. Beraz, egin dezaket. Erotu egingo nintzateke bestela. Hau da bidea. Ez dago besterik. Berdin zait nire lanbidea munduko okerrena izatea. Are gehiago orain, fakturek jada ez baitidate buruhausterik ematen.


Vitoria-Gasteizko Udalaren web-orria - Ataria, Salburuko hezeguneen interpretazio zentroa\nAtaria, Salburuko hezeguneen interpretazio zentroa, Salburuko parkera sartzeko atari nagusia da.\nAtaria gune dinamiko eta modernoa da, eta topagune gisa jokatuz, biodibertsitatearen inguruko ideien eztabaida bultzatzen du eta partehartzea sustatzen du. Natur ondarearen komunikazio eta dibulgazioan modu berriak bilatzeko eta haren inguruko ikerketa sustatzeko foroa da.\nAtaria hezeguneei buruzko jendarteko komunikazio, hezkuntza eta kontzientziaziorako plataforma bat da, baita aisialdira eta denborapasara zuzendutakoa ere. Eskola egitarauaz gain, jende orori zuzendutako jarduera sorta zabala eskaintzen du, haur eta familientzako aisialdiko jardueretatik hasi eta ekimenik kontzeptualetaraino edo parkearen kudeaketan jendeak parte har dezaten sustatuko duten jardueretaraino.\nBiosferaren pasealekua, 4 PK: 01013\nNeguko ordutegia (urriaren 1etik apiralen 30ra):\n- Asteartetik ostiralera:\n- Goizean: 11:00etatik 14:00etara.\n- Arratsaldean: 16:00etatik 19:00etara.\n- Larunbat, igande eta jaiegunetan::\nAstelehenetan itxita (jaiegunak salbu)\n- Arratsaldean: 16:00etatik 20:00etara.\nHemen zaude Herritarren postontzia › Gai-arloak › Ingurumen eta iraunkortasuna ›\tIngurumen hezkuntza › Página web: Ataria, Centro de interpretación de los humedales de Salburua\nJesús mari 2018/03/04 23:27:19


Turko-Enea | Zumadi | Martindegi auzoa\nArgi dago izenaren sustraia zein den Zume (zur mehe) + di. Ez da besterik. Eta halaxe aditzera eman didate etxekoek. Badute agiri bat, etxean, 1863an eraiki zela dioena. Badator “Nomenclator” zerrendan (1870).\nGarai bateko bide zaharra, bide nagusia, ez ordea, errege bidea (gure errepidea), zeren hau Zinko-Eneatik Floridan zehar baitzihoan Ergobiara. Bide nagusia, aldiz, Karabele Zumadi (bidearen ezkerretik) —Oianume Gurutzeta— Ergobia izan zen. Etxe apala, orain zaharkitua, baina etxe bildua eta egokia lehengo garaietan. Dolarea ere zuena.\nGurasoak baino ez zituen ezagutu etxean bertako semea den Karmelo Alkortak, (87 urte), eta berak dioenez, munduko lehen gerrakoan jaioa da. Askotan entzun izan zuen aurrekoengandik amerikano batzuk zirela markes edo horrelako tituludunak etxejabeak, Zumadi eta beste askoren jabeak zirenak, negua Ameriketan eta uda hemen pasatzen zutelarik. Haien kotxeroa omen zen aita, zaldiorga dotorean harat-honak paseatzen erabiltzen zituena. Ezkondu aurretik eta gero ere bai urte batzuetan, Zumadira ezkondu ondoan. “Ez Jesus eta ez Amen”, etena gertatu eta Ameriketan betirako gelditu ziren arte. Hala, familia maizter izan zen duela 30 urte arte, etxegile batek baserria bere lurrekin erosi baitzuen, Karmelo etxeko jaunari paper txar bat sinarazi ondoan. Harrezkero, lursailak jan zizkioten eta etxea soilik gelditu bertan bizi ahal izateko, harik eta duela 9 urte baserria bertan behera utzi behar izan zutelarik.\nAita, Joxe Alkorta Arruti, Asteasukoa zen izatez, eta Maria Oiartzabal Arruti ama, Iturmendi baserriko alaba. Hauen seme-alabak: Inazio, Patxi, Doroteo, Jesus, Zipriano, Karmelo eta Pilar. Karmelo, maiorazko, Karmen Irazusta Goikoetxea, Abaltzisketan jaioa, ematetzat harturik. Seme-alaba hauek izan dituzte: Feli, Iñaxio, Pepi, Mari Karmen eta Pili. Orain, gurasoak bi alaba gazteenekin bizi dira “Zumadi Berri” etxean.\nHiru edo lau behi, zekor batzuk, zerri bat, eta gerora, Karmelo etxera ezkondu ondoan sei behi eta zazpi-zortzi zekor edukitzera iritsi ziren, eta bi zerrama. Soldadutza luzea egina dugu Karmelo. Gerra aurretik bi urte. Amaitu, etxera etorri eta gerrakoan beste lau urte.\nBadute garai horretako oroitzapen atsegin bat. Nonbait aldi hartan Karmelo Donostiara esnearekin. Honek dezimo bat loterian jokatu pezeta baten trukean, eta 6.000,- pezeta egokitu, horra. Eskerrak “dirutza” horri moldatu omen ziren gurasoak Karmelo soldadu izan zen bitartean. Gero, amak hartu zuen tratuarekin Donostiara joateko zeregina. Baratze poliki, eta sagar asko. “Etxerako pitarra eta sagardoa egin nahi, auzoko sagardogile handiek muzin, orduan jarri genun tolarea etxean”. Ehun karga sagar izandako urteak ezagutu ditu. Karmelok, hala ere, ez du ez ardo ez sagardo edo alkoholik bere bizitzan dastatu. Behin Astigarragatik, bai omen zetorren etxera, tabernara sartu ura eskatu eta ukatu; urik eman ez tabernan.\nLanera, norabait joan ote zen, fabrikaren batera esan nahi nion eta berak: “Lanera? Bai, etxeko zelaira”. Parranderoa ez omen inoiz izan, eta ama administrari ona, etxean jateko zerbait sortu izan duen jendea dugu Zumadi baserrian izandako familia.


Garibai kaleko eraikin batean etxebizitza turistikoak jartzea baimendu du udalak - Irutxuloko Hitza : Irutxuloko Hitza\nGaribai kaleko eraikin batean etxebizitza turistikoak jartzea baimendu du udalak\nGaribai kaleko 23. zenbakian etxebizitza turistikoak jarri dituzte. (Argazkia: Inaxio Esnaola)\nDonostiako Udalak Garibai kaleko Plan Bereziari hasierako onarpena eman dio. Horrela, 23. zenbakiko eraikinaren erabilera aldatu dute etxebizitza turistikoak baimentzeko lehen solairutik seigarrenera. Beheko solairuak eta sotoak hirugarren sektoreko erabilera mantenduko du. Gaur egun, banketxe baten bulegoa dago beheko solairuan. Eneko Goia alkateak Tokiko Gobernu Batzordearen osteko prentsaurrekoan baieztatu du erabakia, nahiz eta hedabideei helarazitako oharrean ageri ez den.\nOrain arte, Garibai 23 eraikinak askotariko erabilerak uztartu ditu. Hirugarren sektoreko erabilera izan dute lehen eta bigarren solairuak, eta baita ere hirugarren solairuaren zati batek. Gainerako solairuek –laugarrena, bosgarrena eta seigarrena– bizitegi erabilera zuten gaur arte.\nGaribai 23 eraikina 1883koa da eta Jose Goikoa arkitektoak proiektatu zuen. Eraikitako Hiri Ondarea Babesteko Plan Berezian (EHOBPB) katalogatua dago D mailarekin, baina ez bere osotasunean. Izan ere, azken bi solairuak ondoren eraiki ziren, eta ez dira jatorrizkoak. Bi urte behar izan zituzten eraikitzeko, eta lau solairukoa zen hasieran. 1960ko hamarkadan gehitu zizkioten aipaturiko beste bi solairuak.


Epaileak ebatzi du ez dela frogarik Egoitz Urrutikoetxea ETAko kide izan zela errateko | Politika | Berria\nBi urteko presondegi zigorrera kondenatu du Parisko Zigor Auzitegiak, betetzeko beharrik gabe. 2003an eta 2005ean ETArekiko «sinpatia» zuela eta etakideekin harremanetan egon zela erran du epaileak. Zigorrak ezartzeko epailearen deialdietara joan beharko du urte batez\nEgoitz Urrutikoetxea, artxiboko argazki batean Bob Edme Tamaina handiagoan ikusi\nParisko Zigor Auzitegiko epaileak ebatzi du ez dagoela frogarik 2003an eta 2005ean Egoitz Urrutikoetxea ETAko kidea izan zela errateko. Bi urteko presondegi zigorra eman dio, hala ere, ezker abertzaleko kideari, betetzeko beharrik gabe. Epailearen iritziz, frogatua gelditu da Urrutikoetxeak ETArekiko sinpatia zuela, eta garai hartan etakideekin harremanetan izan zela. Elementu horiek aski izan zaizkio gaizkile elkarteko kide izateagatik erruduntzat jotzeko. Orain, zigorrak ezartzeko epailearekin izanen du orain Urrutikoetxeak; haren deialdietara joan beharko du urte batez, eta lanean edo ikasten ari dela frogatu beharko du. Azkenik, Fijait arau hauste terroristen egileen Frantziako fitxategi judizial automatizatuan ez sartzea erabaki du epaileak.\nUlertu ezina eragin lezake epaitegiaren erabakiak. Hain zuzen ere, Urrutikoetxea ETAko kide izan ez bazen, zer erakundetako kide izateagatik ebatzi dute gaizkile elkarteko kide izan zela? «Nik ere ez dut ulertzen», erantzun du, ironiaz, Laurent Pasquet-Marinecci defentsako abokatuak. «Epaitegiak erran du ezin dela frogatutzat eman garaian ETAko kide izan zela; beraz, judizialki ez da ETAko kidea. Baina akusazioen garaian erakunde armatuarekiko sinpatia zuela ebatzi du epaileak, eta ETAko kideekin eta arduradunekin harremanetan egon zela. Hori da argumentua gaizkile elkarteko kide izan zela errateko», esplikatu du. «Biziki analisi arriskutsua da. Atea irekitzen dio edozein gehiegikeriari; ez gara pentsamenduaren poliziatik urrun. Ideologia da».\nAdibide bat eman du: «Demagun kazetari bat, edo ikerlari bat, erakunde armatu batetiko sinpatia duena, eta erakunde horretako kide batzuekin harremanean dena. Erabaki honen arabera, gaizkile elkarteko kide izateagatik zigortzen ahalko lukete». Sinpatiarena «biziki nozio lausoa» dela azpimarratu du. «Egoitz Urrutikoetxea ez dute zigortu egin duenagatik, izan denagatik baizik», ondorioztatu du. Ildo beretik jo du Urrutikoetxeak berak ere, eta «kezkagarria» dela erran du: «Bide bat ireki dute». Hala ere, erabaki «positiboa» dela erran du, prokuradorearen eskaria erdira jautsi duelako epaileak, eta ez dutelako Fijaiten sartu.\nEH Baik, ohar batean, deitoratu du Urrutikoetxearen auziaren gisakoek bere horretan segitzea Aieteko Adierazpenaren hamargarren urteurrenean. «Aietek bidea ireki zion Euskal Herrian gatazka armatu baten baldintzak gainditzeko sekuentziari, eta sekuentzia horretan irekiak diren prozedura judizialek lagungarriak izan behar dute euskal preso eta iheslarien etxeratzearen aldeko urratsak egiteko. Ez militante politikoak kartzelatzeko mehatxuak». Azpimarratu dute Urrutikoetxea zigortu egin dutel, kartzelatuko ez badute ere. «Eskatzen dugu bertan behera gera daitezela haren aurkako prozedura judizial guziak, eta, bide beretik, Parisi eta Madrili zuzentzen gatzaizkie, eta eskatzen diegu Euskal Herrian irekia den fasearen aldeko urratsak egin ditzatela».\nOtsailean dei auzitegian\nJoan den urriaren 8an eta 9an epaitu zuten ezker abertzaleko militantea, 2003 eta 2005 artean ETAko kide izatea eta «helburu terroristak» zituen gaizkile elkarte bateko kide izatea leporatuta. Terrorismoaren aurkako Frantziako fiskaltzako prokuradoreak adierazi zuen ez ziola «zentzurik ikusten» Urrutikoetxea kartzelan sartzeari, baina haren kontrako akusazioak funtsatuak direla kontsideratuta, lau urteko kartzela zigorra eskatu zuen haren kontra, betetzeko beharrik gabe. Laure Heinich eta Laurent Pasquet-Marinacce defentsako abokatuek salatu zuten «ezdeusak» zirela aurkeztutako elementuak, eta ez dagoela «inolako zantzurik» frogatzeko Urrutikoetxea etakide eta gaizkile elkarteko kide izan zela; errugabetzat jotzeko eskatu zuten.\nJoan den urrikoa ez da Egoitz Urrutikoetxeak Parisen duen afera judizial bakarra. Heldu den otsailean ere epaitzekoa dute Parisko Dei Auzitegian. 2005ean ETArekin harremana izatea leporatzen diote.


Liskarbidea da beti | Mundua | Berria\nUDAKO SERIEA. Europako Batasuna ez den Europa (III). Europa iparraldeko herrialdeak.\nLiskarbidea da beti\nBizilagunak estatu kide bilakatu zaizkie, baina Islandiak eta Norvegiak EBn ez sartzea erabaki dute aukera izan duten guztietan. Biak konforme dira egungo harremanarekin.\nHainbat herritar Osloko portuan, surf erakustaldi bat hastear dela. OLA VATN / EFE Tamaina handiagoan ikusi\nEuropa iparraldeko herrialdeak zalantzati agertu dira Europako integrazioaren eta eraikuntzaren auzian, eta horri buruzko eztabaidak agerian utzi du gaia korapilatsua eta nahasia izan dela Finlandiarentzat, Suediarentzat, Danimarkarentzat, Norvegiarentzat eta Islandiarentzat. Harreman estua dute, eta bizilagunak dira, baina bostek ez dute bide bera hartu Europako Batasunarekiko (EB) harremana finkatzeko orduan. Danimarka 1973an sartu zen Europako Ekonomia Erkidegoan —EBren aurrekoa—, eta Finlandiak eta Suediak 1995ean eman zuten pauso bera. Islandia eta Norvegia ez dira EBko kide, baina lankidetza estua adostu dute talde komunitarioarekin: biak ala biak daude merkatu bakarrean, 1994tik baitira EEE Europako Ekonomia Esparruko kide.\nIslandiaren eta Norvegiaren artean 1.470 kilometro inguruko distantzia dago itsasoz, baina horrek ez die eragotzi bi herrialdeei harreman estua izatea mendeotan. Norvegiarrek parte hartu zuten Islandiaren kolonizazioan eta horrek eragin zuen emigrazioan —Ingolfr Arnarson norvegiarra izan zen irlan bizitzen geratu zen lehen kolonoa—, eta, harrezkero, bi herrialdeek historia partekatua izan dute. Esaterako, Islandia Norvegiako Erresumaren parte izan zen XIII. mendetik, eta XV.ean biak Kalmarko Batasunean sartu zituzten, Europa iparraldeko bost herrialdeak batu zituen monarkian; XVI. mendean desegin zen, eta, ordutik, bi herrialdeak XIX. mendera arte egon ziren elkarrekin, Danimarka-Norvegia Erresuman; azkenean, XX. mendean lortu zuten independentzia.\nGaur egun, Europa iparraldeko herrialdeak ezagun egin dira daukaten ongizate sistemengatik, eta hainbat ezaugarri komun dituzte: kalitate handiko zerbitzu publikoak, hazkunde ekonomiko egonkorra — salbuespena Islandia izan da, 2008ko krisiaren ondorioz—, langabezia tasa txikia eta kontinentean ospe handia lortu duten hezkuntza sistema batzuk; esaterako, Eurostaten arabera, iaz Norvegiak %3,9ko langabezia izan zuen, eta Islandiak, %2,7koa —Gaindegiaren arabera, Euskal Herrikoa %10,01ekoa izan zen—. Horiek bilakatu dira herrialdearen bereizgarri nagusiak.\nEuropa iparraldea EBren integrazioaren salbuespenen eremutzat har liteke. Finlandia da hango herrialdeen artean gehien sartu dena talde komunitarioaren egituretan, Danimarkak eta Suediak euroa ez erabiltzea erabaki baitzuten, besteak beste. Norvegiari eta Islandiari dagokienez, kontua desberdina izan da, kanpoan geratu baitira; Stefan Ganzle Agder Unibertsitateko irakasle albokoak uste du EBren auziak zatitu egin dituela bi herrialdeetako herritarrak: «1950eko hamarkadatik, auzi hori liskarbidea izan da».\nErrealitate horrek azaltzen du, hain justu, batasunarekin adostu duten harremana: «Kontuan hartuta bi herrialdeak ez liratekeela gai izango gehiengo europazale bat osatzeko, Europako Ekonomia Esparrua da lankidetza formarik egokiena».\nIazko inkesta baten arabera, islandiarren %57,3 daude EBn sartzearen aurka; iritzi berekoak dira norvegiarrak, hirugarren erreferenduma egingo balute; horien artean, kopuru handiagoa da: %68.\nIragan mendean, bi galdeketa egin zituzten Norvegian, eta bietan ezezkoa gailendu zen; 1972koan, boto emaileen %53,5 agertu ziren kontra, eta 1994koan, %52,2. «EBko kide izateari buruzko eztabaidak hitzordu horietan egon ziren, eta emaitzak ezagunak dira».\nGanzlerekin bat dator Osloko Unibertsitateko Jarle Trondal. «EEEk babesten du Norvegiaren eta Islandiaren merkatu bakarrerako sarrera, eta bi herrialdeentzat ezinbestekotzat jo da horren parte izatea, estatu horien ekonomia txiki eta irekiengatik. Norvegiak, esaterako, 130 bat arlotan sinatu ditu akordioak EBrekin. Horren ondorioz, Norvegia da kide ez diren estatuetatik talde komunitarioan gehien integratuta dagoena. Gainera, horren ondorioz, estatu kide izateari buruzko dikotomia lauso bilakatu da».\nNorvegiaren kasuan, herrialdearen historiak azaltzen du, hein batean, EBri buruz zer ikuspuntu duen. Estatua Schengen eremuko, EFTA Europako Merkataritza Librerako Elkarteko —sortzaileetako bat izan zen— eta EEEko kide da, eta horrek modua ematen dio estatu kideekin pertsonen, ondasunen, zerbitzuen eta kapitalen zirkulazio askea izateko.\nErasmus programan eta Frontex EBren mugen zaintzarako agentzian ere parte hartzen du, baina ez du integrazioan gehiago sakondu nahi izan: herritarrek uste dute hori egiteak euren subiranotasunean eragina izango duela, eta hori izan zen arrazoi nagusia bi galdeketetan ezezkoaren alde egiteko. Herrialdeak 1905ean lortu zuen independentzia, Suediaren parte izateari utzi zionean, eta hori duela gutxi gertatu izanak jarrera bat errotu du: subiranotasun nazionalari eustea.\nTrondalen ustean, bi herrialdeek badute puntu komun bat EBrekiko ikuspuntuan, ideia horrekin zerikusia duena: «EBren auzia periferia erdiko auzi bat da, non erdigune sozioekonomiko, kultural eta geografikoak periferia paraleloen aurka mobilizatzen baitira. Estatu kide izatearen galdera politizatzen bada, bereizketak herrialdea eta alderdi politikoak zatitzen ditu, eta horrek ezinezko bilakatzen du EBren parte izatea».\nIslandia izan da Europa iparraldeko azken estatua EBn sartzeko saialdia egin duena; duela gutxi, gainera. Aurten hamar urte bete dira hango gobernuak eskari formala egin zuenetik, 2008ko krisi gogorrak herrialdea jo eta urtebetera; gertakari horrek eragina izan zuen herritarrek EBrekiko zuten ikuspuntuan, eta askok garai hartako egoerari aurre egiteko irtenbidetzat jo zuten estatu kide bilakatzea. Hau da, islandiarrek zalantzan jarri zituzten euren estatuaren barne eta kanpo politika tradizionalak; ordu hartan, sozialdemokratek eta berdeek osaturiko koalizioa zegoen agintean, eta parlamentuak EBn sartzeko prozesua hastearen alde egin zuen, tarte txiki batez.\nNegoziazioak hasi ziren, eta, bi aldeek hainbat arlotan aurrerapausoak egin zituzten arren, urteak pasatu ahala elkarrizketek okerrera egin zuten, 2013an guztiz blokeatuta geratzeraino.\nLiskarrik handiena arrantzaren eta nekazaritzaren auziek sortu zuten, sektoreok garrantzi handia baitute Islandiaren ekonomian. Horri gehitu behar zaio gobernu aldaketa bat izan zela 2013ko bozetan, eta Independentziaren Alderdia indar euroeszeptikoa iritsi zela agintera, eskuineko beste alderdi batekin koalizioa osatuta.\nOrduan, gobernu horrek behin-behinean eten zuen EBn sartzeko prozesua, eta 2015ean batasunari jakinarazi zion ez zuela estatu kide bihurtu nahi. Tartean, euroaren krisiak eta EBren barne arazoek herritarrei iritzia aldarazi zieten, eta euroeszeptizismora itzuli ziren hainbat eta hainbat.\nIslandia EFTAko, EEEko, Schengen eremuko eta errefuxiatuei buruzko Dublingo araudiko kide izatera mugatu da, eta, orokorrean, ez da Norvegia bezainbeste integratu Europako Batasunean.\nBeraz, ez dirudi bi herrialdeek estatu kide bilakatzeko beste saiakerarik egingo dutenik. Trondalen iritziz, bi estatuek egungo statu quo-ari eutsiko diote, integrazio maila ezberdinak dituztelako eta bi aldeei komeni zaielako egungo egoera. «Estatu kide gehienek barne bereizkuntzak dituzte, eta Norvegiak eta Islandiak batasunaren kanpo bereizkuntza irudikatzen dute». Ganzle ere uste berekoa da: «Etorkizuna EEEn eta horrek betetzen ez dituen arloei buruzko akordioetan egongo da oinarrituta».\nHalere, ikusteko dago brexit-ak zer eragin izango duen, Erresuma Batua Europa iparraldeko bost herrialdeen aliatu historikoa izan baita. Irteera gauzatuz gero, Islandiak eta Norvegiak berrikusi egin beharko dituzte EBrekin eta Erresuma Batuarekin dituzten harremanak; brexit-aren prozesuan agintariek orain arte adierazitakoa ikusita, badirudi Europa iparraldeko herrialdeek lehentasuna emango diotela talde komunitarioarekin lankidetza aritzeari, eta ez Londresekin aritzeari.\nHorrek esan nahiko du aliantza berriak egin beharko direla, Erresuma Batua izan baita orain arte EBn izan duten aliaturik garrantzitsuena. Hortaz, ahalik eta onurarik handiena atera beharko diote egoera zail bati.


Gaur kontatuko dizugu zergatik Xiaomik ez duen euro bakar bat irabazten bere telefonoekin eta ez dio axola iota bat | Gadgeten berriak\nGaur esango dizugu zergatik Xiaomik ez duen euro bakar bat irabazten bere telefonoekin eta ez dio axola iota bat ere\nXiaomi Gaur egun, teknologiaren munduko merkatuan, eta batez ere telefono mugikorraren merkatuan, enpresa ezagunenetako bat da, non bere gailu mugikor batzuk saltzaile onenen artean dauden, erosleek ere oso iritzi positiboak lortuz.\nHala eta guztiz ere, egun, Txinako fabrikatzaileak berriro ere salmenta du terminalen salmenten beherakadagatik. Une honetan badirudi gutxi axola duela Hugo Barra-k, Xiaomi-ren buru ikusgarrietako batek, baieztatu duenez. Googleko buru ohiak elkarrizketa batean baieztatu du "10 mila milioi smartphone saldu genitzake eta ez genuke irabazirik zentimo bakar bat ere irabaziko".\nBitxia da, neurri handi batean, telefonoak garatu eta saltzeaz arduratzen den konpainiak ez du euroko irabazirik irabazten beraien salmentarekin. Horrek sinpleenaren azalpena du eta fabrikatzaile txinatarrak marka bat sortu nahi du soilik, fabrikatzen dituen produktu ugarietako beste batzuk saltzen dituen beste merkatu batzuetan onurak lortuz.\n1 Smartphoneek "marka sortu" ez dute onurarik ematen\n2 Jarraituko al dute smartphone-ak garatzen beraiekin euro bakar bat ere irabazi ez dezaten?\n3 Xiaomiren bide luzea ...\n4 Iritzia askatasunez; Xiaomi erraldoi bat eraikitzen ari dira\nSmartphoneek "marka sortu" ez dute onurarik ematen\nHugo Barra denek susmatzen genuena baieztatu du eta hau da, Xiaomik ez duela euro bakar bat ere lortzen saltzen dituen smartphone bakoitzetik. Horrek esan nahi du txinatarrei ez zaiela axola beren merkatu kuota jaisten jarraitzea eta gero eta gailu mugikor gutxiago saltzea, ez bakarrik Txinan, baita munduko beste herrialde askotan ere. Urte honen amaieran, a Gailu mugikorren salmentan% 45eko jaitsiera iazkoarekin alderatuta, bertan dagoeneko terminalen salmentan beherakada nabarmena izan zen. Nahiz eta saldu diren smartphone kopuru osoarekin oso garrantzitsua da.\nTelefonia mugikorraren merkatuan duen presentzia handia, terminal potenteak saltzen baititu batzuetan prezio izugarriekin, konpainiaren estrategia global bati saltzen zaio. Marka sortzea ezinbestekoa da mundu osoan ezagutzera emateko. Xiaomik oso azkar lortu du bere telefono inteligenteei esker, eta abantaila garrantzitsuak lortu ditu beste gailu batzuekin, esaterako Xiaomi Mi Banda, zure aire araztegiak, Xiaomi Mi eskala edota duela gutxi ofizialki aurkeztu duten maskara.\nJarraituko al dute smartphone-ak garatzen beraiekin euro bakar bat ere irabazi ez dezaten?\nHugo Bararen errebelazioarekin galdera handia da orain Xiaomik etorkizunean smartphone garatzen jarraituko duen ala ez, haiekin euro bakar bat ere ez duzula irabazten kontuan hartuta. Esan genezake marka dagoeneko sortu dela eta jada ez direla ezagutzen munduko ia edozein txokotan, nahiz eta zinez sentitzen naizen pentsatzeko denbora luzez Txinako fabrikatzailearen terminalak izango ditugula, nahiz eta orain arte ikusi ditugun modu desberdinak.\nAzken aldian ikusi dugu nola Xiaomi kalitate handiko gailu mugikorrak merkaturatzen hasi zen, diseinu hobeak zituztenak, baina beste fabrikatzaile batzuen mailan oso ohikoak ez ziren bezain baxuak. Marka sortu ondoren, badirudi mugikorrekin dirua irabazten hasteko garaia dela, Hugo Barrak azken orduetan aitortu duen arren, egun batean Googleren aurpegi ezagunenetako bat izan zela.\nXiaomiren bide luzea ...\nHorrekin guztiarekin eta Xiaomi merkatu kopuru handi batean hazten ari den neurrian, Txinako fabrikatzailearen bidea oso luzea dela uste dut modu guztietan. Hori sinesten dut merkatuan, mota guztietako artikulu kopuru handiagoa ikusiko dugun bakoitzean, eta, noski, gailu mugikorrak alde batera utzi gabe, kalitate handiagokoak, indartsuagoak eta garestiagoak izango baitira. Irabaziak ateratzeko unea iritsi da inolako merkaturik alde batera utzi gabe.\nGaur egun mota guztietako eros ditzakegun ehunka produktu daude eta beldur naiz datozen urteetan are gehiago egongo diren. Ez nuke baztertuko merkatuan sartzea lortu zutenik ere, hala nola janaria, non ikusi ere egin ez ditugun baina onura handiak lor daitezkeen. Pentsatzen ari zaren beste merkatu batzuetan, ziur asko egiaztatzen baduzu, Txinako fabrikatzailea dagoeneko presente dago eta bere produktuak eskaintzen ditu.\nIritzia askatasunez; Xiaomi erraldoi bat eraikitzen ari dira\nAspalditik nago maiteminduta Xiaomirekin eta nola lortu zuen bere burua hutsetik eraikitzea hain denbora gutxian, Hugo Bararen garaierako pertsonaiak konbentzituz bere itsasontzira igotzeko. Gaur egun ehunka produktu saltzen dituzte merkatuan, bakoitza berezia eta interesgarriagoa eta kasu gehienetan prezio baxuenekin, kalitate handiko edukitzea eragotzi gabe.\nGaur harrituta geratu gara Xiaomik saltzeko telefonoekin etekinik ateratzen ez duen arren, normala den tontakeria bat da, saltzen dituen prezioak kontuan hartuta. Hala ere Baliteke gailu mugikorren salmentarekin lortutako etekina eurotan kalifikatuko balitz baino askoz handiagoa izatea eta munduari bere burua ezagutzera ematen lagundu diotela da. Esaten duten moduan, telefonoekin ere irabaziak lortzeko garaia iritsiko da.\nJakina, momentu hori oraindik ez da iritsi eta Xiaomi erraldoi bat da oraindik, dagoeneko 46.000 milioi euroko balioa du eta eraikitzen ari da. Zure sabaia non dagoen jakitea konplikatua da, baina momentuz ez da sumatzen edo badirudi gertu dagoela. Jakina, beste edozein fabrikatzailek bezala, txinatarrek ondo egingo lukete bizkarra zaintzen eta, azken finean, urte batzuetako historia eta oraindik bigunegia den oinarria besterik ez dute.\nImajinatzen al zenuen Xiaomik ez zuela euro bat ere lortu telefonoen salmentatik?. Esadazu mezu honi buruzko iruzkinetarako gordetako espazioan edo bertan gauden sare sozialen bidez.\nArtikuluaren bide osoa: Gadgeten berriak » telefonia » Telefono mugikorrak » Gaur esango dizugu zergatik Xiaomik ez duen euro bakar bat irabazten bere telefonoekin eta ez dio axola iota bat ere\nGaur zergatik kontatuko dizuegu (bereizita eta tilarekin). Bestela, artikulu ona.\nLG G6 iris eskanerrak mugikorreko ordainketak ahalbidetuko lituzke\nCyber Monday honetan aurkituko dituzun eskaintzarik onenak


Armairuak eta kanpoko-apalategiak - IKEA\nEguzkia ateratzen denean, bere izpiez gozatzera irteten gara. Eta beste gauza asko ere irteten dira. Horregatik, lorategian erabiltzeko kuxinentzako eta lorategirako tresnentzako biltegiratze-soluzio bat dugu, eta baita terraza lorategi bertikal batean bihurtzen duten apalak ere. Lorategirako biltegiratzeko kaxak batzuk gurpilak dauzkate; oso praktikoak dira lekuz aldatu nahi badituzu.\n34 produktu emaitza\nKOLBJÖRNBarr/kanp arm80x81 cm\nKOLBJÖRNBarr/kanp arm90x161 cm\nKOLBJÖRNBarr/kanp arm80x161 cm\nVRENENKanporako kaxa156x71x93 cm/819 l\nTORDHLorategiko apalategiak50x35x90 cm\nÄPPLARÖKanporako hormako panela80x158 cm\nLÄCKÖLorategiko apalategiak61x160 cm\nHYLLISApalategia zorroarekin60x27x140 cm\nTORDHLorategiko apalategiak70x35x161 cm\nTORDHApala, kanp70x32 cm\nÄPPLARÖKanpoko bankua+hormako panela+apala80x44x158 cm\nÄPPLARÖHormako panela 2 apal ateragarri80x30x158 cm\nÄPPLARÖLorategirako biltokidun bankua128x57 cm\nHYLLISBarr/kanp apalategia180x27x74-140 cm\nÄPPLARÖKanp hormako panelerako apala68x27 cm\nÄPPLARÖKanporako bankua+hormako panela80x44x158 cm\nÄPPLARÖ / TOSTERÖKanporako bankua+biltokia128x57x55 cm\nTORDHLorategiko apalategiak140x35x90 cm\nTORDHLorategiko apalategiak210x35x90 cm\nÄPPLARÖKanpoko bankua+panela+apalak80x44x158 cm\nErakusten 24 34-(e)tatik\nLorategirako eta terrazarako altzariak Kanpokoko eta landareetako loreontziak Armairuak eta kanpoko-apalategiak Kanpoko-kuxinak Piknika egiteko eta eramateko produktuak Kanpoko-osagarriak Kanpoko-alfonbrak Kanpoko-lurzoruak Itzalkinak, pergolak eta eguzki-oihalak Kanpoko-argiztapena Kanpoko sukaldeak Barbakoak


Dendak etxearen aurrealde erdia hartzen zuen, beste erdia bahiturako bitxidenda batek hartzen zuela. Bitxi-saltzailea bere dendako sarreran zegoen. Ile urdineko judu handia zen, begi beltzak zituen, eta eskuan bederatzi kilate zerabiltzan diamantetan. Haren ondotik igaro eta Steinerrenera sartu nintzenean, barre irudi egin zuen ezpainak konkortuz jakinaren gainean balego bezala.\nTapiz urdin lodiak alderik alde zeharkatzen zuen Steinerren denda. Hormen ondoan larru urdineko besaulkiak ziren, hautsontzi hankadunak lagun zituztela. Mailuz landutako larruzko liburu multzoak agerian zeuden zenbait mahaitxoren gainean. Beste liburu guztiak kristalezko apalategietan zeuden. Manpara zeukaten dendaren aurrealdea eta atzealdea bereizteko, eta bertan atea. Txokoan emakume bat zegoen idazmahaitxo baten ondoan eserita, eta idazmahaiaren gainean flexo-lanpara.\nEmakumea aulkitik jaiki eta niregana etorri zen, aztal flakoskei eraginez, argiaren errainuak amatatzen zituen oihal beltzez egindako jantzia zerabilela. Ile hori hauskara zuen, begi berdexkak; betileetan rimmel dexente emanda. Gingiletan azabatxezko belarritako handiak zerabiltzan; ilea xuabe-xuabe zihoakion belarritakoen atzetik. Bestalde, atzazalak zilar-lakaz pintaturik zeuzkan.\nIrribarre egin zidan, ustez ongi etorria egiteko, baina neuri larriduraren imintzioa baino ez zitzaidan iruditu hura.\n«Zerbait nahi zenuen?».\nSonbreroa begietaraino eraitsi eta jolasean hasi nintzen. Honela esan nuen:\n«Gaur ez da etorriko. Erakutsiko dizut...?».\n«Saltzailea naiz» esan nuen. «Berak aspalditik nahi zuen zerbait daukat».\nZilar-lakaz pintatutako atzazal haiek belarri inguruko ileari ukitu zioten. «Hara, saltzailea... Tira, zergatik ez zatoz bihar?».\n«Gaixorik dago? Etxeraino hurbil ninteke» iradoki nion itxaropentsu. «Berak gogoko luke zer daukadan ikustea».\nHorrek asaldatu egin zuen. Une batez arnasarik gabe gelditu zen. Hala ere, honenbesteko ahots eztitsuaz mintzatu zitzaidan.\n«Berdin-berdin izango litzateke. Gaur hiritik kanpo dabil-eta».\nBuruari eragin nion, zapuztu itxurak eginez, sonbreroari ukitua eman, eta atera itzultzen hasi nintzen, baina orduan aurreko gaueko mutiko zuldartsuak manparako atetik atera zuen burua. Mutikoak atzera egin zuen ni ikusi orduko, baina ordurako liburu kutxa batzuk ikusita nituen atzealdeko gelaren behean zabarkeriaz paketatuak.\nKutxak txikiak ziren, edonola ireki eta paketaturik. Lanjantzi berri-berria zerabilen gizon bat liburuekin zebilen. Steinerren liburuetariko batzuk beste leku batera garraiatzen ari ziren.\nDendatik irten eta kale kantoira joan ondoren, kaleartera itzuli nintzen. Steinerren dendaren atzean kamioi txiki beltz bat zegoen, aldamenean burdinsarea zuena. Ez zeukan haatik inolako errotulurik. Burdinsarearen artetik kutxak ageri ziren eta, kamioia ikusten ari nintzela, lanjantziarekiko gizonak beste kutxa batekin etorri eta kamioian kargatu zuen.\nBoulevardera itzuli nintzen. Etxalde erdia egin ostean, han ikusi nuen mutiko bat aldizkaria irakurtzen kalean aparkaturiko Green Top berde batean. Dirua erakutsi eta esan nion:\n«Baten bati jarraitzeko prest.».\nGoitik behera begiratu zidan, atea bultzadaz ireki, eta aldizkaria atzeranzko ispiluaren ostean sartu zuen.\n«Horretarako jaioa naiz, nagusi» esan zidan zirtolari.\nKaleartea inguratu genuen amaieraraino heltzeko eta suhiltzaileentzako iturri baten ondoan itxaroten gelditu ginen.\nDozena bat kutxa inguru zirela kamioian, lanjantzi berri-berria zerabilen gizonak ibilgailuan sartu eta motorra piztu zuen. Arin abiatu zen kaleartean barrena, eta bira egin zuen ezkerreko kalean sartzeko. Nire gidariak gauza bera egin zuen. Kamioiak iparraldera egin zuen, Garfieldera, eta gero ekialdera. Oso azkar zihoan eta gainera trafiko handia zebilen Garfielden. Nire gidariak urrunegitik jarraitzen zion.\nKontu hura azaltzen ari nintzaiola, kamioia bira egin eta iparralderantz abiatu zen Garfieldetik irtenda. Brittany zeritzon kalean biratu zen, eta bertara heldu ginenerako ez genuen kamioirik ikusi.\nAutoa gidatzen ari zen mutiko umegorriak soinu kontsolagarriak egin zizkidan kabinako kristalaren atzetik, eta Brittanyn sartu ginen kamioiaren bila, orduko lau milia eginda landareen atzean begiratzeko. Kontsolatzeko gonbita errefusatu egin nuen.\nBrittanyk ekialdera egiten zuen, bi etxalde gorago Randall Placerekin (hurrengo kalea) topo egiteko. Kaleok lur mutur batean elkartzen ziren, non apartamendu-etxe zuria baitzegoen. Apartamendu-etxearen aurrealdeak Randall Placera egiten zuen, baina etxabeheko garagearen sarrera Brittanyn zeukan, bizitza bat beherago eduki ere. Hortik pasatzen ari ginela, gidariak esan zidan kamioia ezin zela oso urruti egon eta orduan, hain zuzen ere, garajean ikusi nuen.\nApartamendu-etxearen aurrealdera joan ginen, eta autotik jaitsi eta atarian sartu nintzen.\nEz zegoen txirrinik apartamenduetara deitzeko. Idazmahaia hormaren kontra baztertua zuten, harrez gero erabiliko ez balute bezala. Haren gainean zenbait izen ageri ziren horman kokatutako posta-kutxa doratuetan,\n405 apartamenduari zegokion izena Joseph Marty zen. Joe Marty zenuten Carmen Dravecekin jolasean ibilitako gizona, harik eta neskaren aitatxok bost mila dolar eman zizkion arte beste neskaren batekin jolastera alde egin zezan. Bazitekeen lagun hura Joe Marty berbera izatea.\nEskaileretan behera joan eta kristalezko panela zeukan atea bultzatu ondoren garageko iluntasunean sartu nintzen. Lanjantzi berri-berria zerabilen gizona kutxak kokatzen ari zen igogailuan.\nHaren aldamenean jarri, zigarroa piztu, eta begira gelditu nintzaion. Ez zidan begi onik jarri, baina ez zuen txintik atera. Aldi baten ondoren, esan nion:\n«Kontuz pisuarekin, adiskide. Tona erdia baino ez du kargatzen eta. Norentzat dira?».\n«Martyrentzat, lau-zero-bostekoarentzat» esan zuen, eta bazirudien berehala damutu zitzaiola hura esanaz.\n«Primeran» esan nion. «Badirudi irakurtzeko gauza piloa daukala».\nHonenbestez, eskaileretan gora igo, kalera irten eta Green Topen sartu nintzen.\nGidaria eta biok hiribarnera itzuli eta bulegoa daukadan etxean gelditu ginen. Mutikoari diru gehiegi eman nion, eta berak neuri txartel narrats bat: igogailuen ondoko brontzezko ttuontzian bota nuen.\nHantxe zegoen Dravec nire bulegoko atearen alboko hormari eutsita.


Teknologia eta instalazioak - Aritza Maté\nGure bezeroen eskura dauden instalazioak.\n3D 3M eskanerra\nAzterketa fotografiko baten bidez, aurpegiaren estetikaren in-vivo analisi bat egiten dugu, eta, hortik abiatuta, aurpegiaren harmonia eta estetika zaintzen dituen tratamendu-plan bat diseinatzen dugu.\nZOOM lanpara hortzak zuritzeko metodo seguru eta azkarra da, eraginkorra eta ez-inbaditzailea. Bi ordutan zuritzen ditu hortzak, esmaltea kaltetu gabe.\nInprimaketa-eskaner digitala, neurriak silikonarekin hartzearen ordezkoa. Erosoagoa da eta hobeto erregistratzen ditu xehetasunak. Horri esker, zehatzagoak dira protesietako eta ortodontziako doikuntzak zein akaberak.\n3D PLAMMECA eskanerra daukagu, doitasun handikoa eta erradiazio minimokoa. Egituren bistaratze erreala eskaintzen digu, diagnostikoa egiteko ahalik eta informazio gehien izan dezagun. Horrela, diagnostiko eta emaitza bikainak lortzen ditugu gure tratamenduetan.\nErradiografiak digitalak dira, eta haien erradiazioa eskaner arruntena baino 5-30 aldiz txikiagoa da.\nANESTESIA ESTA SEDAZIOA\nSedazio kontzientea eskaintzen dugu tratamendu kirurgikoetan eta iraupen luzekoetan, baita kontsulta odontologikoari fobia diotenen kasuan ere, tratamendua edozein dela.\nAzken belaunaldiko besaulki biskoelastikoak dauzkagu, gure klinikan zauden bitartean zure egonaldia ahalik eta atseginena izan dadin.\nArreta handiz eta zorrozki betetzen dugu esterilizazio-protokoloa; ekipamendua baldintza onenetan daukagu beti, eta prestakuntza berezia jasotzen du lantaldeak, protokoloak duen garrantzia behin eta berriro azpimarratuz.\nEsterilizazio-gela independente bat daukagu, erabat hornitua, Eusko Jaurlaritzako Osasun Sailak ezarritako arauei jarraituz.\nIsolamendu-sistema bat da, lan-eremua prestatzeko aukera ematen diguna, inguruko egiturak babestuz (mihia, masaila…). Aldi berean, erabiltzen ditugun metodo erantsietarako hoberena dela ziurtatzen dugu.\nPazientearen datu guztiak Clinipad izeneko software batean geratzen dira erregistratuta, modu digitalean. Software horrek segurtasun-baldintza guztiak betetzen ditu Datu Pertsonalak Babesteko Lege Organikoari dagokionez, baita Eusko Jaurlaritzak osasun-datuak gordetzearen inguruan onartu duen araudi berriari dagokionez ere. Gainera, kontsultan denbora optimizatzeko eta hobeto kudeatzeko aukera ematen du.


Antolamendu Batzordea sendotuta Udaltopen hamaikagarren edizioari hasiera emateko • ZUZEU\nAntolamendu Batzordea sendotuta Udaltopen hamaikagarren edizioari hasiera emateko –\nJardunaldiak elkarlanari begira jarriko dira eta Elkar ulertzetik elkarrekin lan egitera… Ados? izenburupean elkarlan ereduak eta Gobernantza eredu berriak aztertuko dituzte; eta, Euskaraldiak ere, izango du bere protagonismoa Lasarte-Oriako Kultur Etxean\nOstegun eta ostirala bitartean hamaika hitzaldik, talde lanaren bitartez eraikiko den berrikuntza sozialerako plataforma batek, testigantzek, Euskal Herriko euskara zerbitzuen lehen fitxategiaren aurkezpenak eta emanaldi berezi batek osatuko dute egitarau oparoa\nUdaltop, Udaletako Euskara Zerbitzuen Topaketei, bihar emango zaie hasiera Lasarte-Oriako Manuel Lekuona Kultur Etxean. Hamargarren urteurren bereziaren ondoren hamaikagarren edizioan barneratuko dira jardunaldiak eta, aurten ere, hamaika kontu ikusi eta ikasiko dituzte parte hartzaileek elkarlanaren esparruan. Elkar ulertzetik elkarrekin lan egitera… Ados? izenburupean, elkarlan eredu eta Gobernantza eredu berriak aztertuko dira ostegun eta ostiralean Lasarte-Oriako Kultur Etxean. Euskaraldiak ere, aurreko bi edizioetan bezala, izango du bere protagonismoa.\nUdaltop bera ere elkarlanaren fruitua da. Eta aurten, erabat sendotuta dator Eusko Jaurlaritzak, Gipuzkoako Foru Aldundiak eta Lasarte-Oriako Udalak osatzen zuten Antolamendu Batzordea, izan ere, Euskal Hirigune Elkargoa, Nafarroako Gobernua, Arabako Foru Aldundia eta Bizkaiko Foru Aldundia batu dira. Azken urteetan bezala Eudel, Euskadiko Udalen Elkartea, eta Uema, Udalerri Euskaldunen Mankomunitatea, laguntzaile dira.\n“Euskara sustatzeko politiken eraginkortasuna biderkatzen da baldin eta horien oinarrian elkarlana badago. Erakundeen arteko lankidetza behar-beharrezkoa da eta, horri esker, hizkuntza politika koherente bat sustatzen ari gara euskararen eremu osoan, beti ere leku bakoitzaren errealitatea errespetatuz. Udaltop topaketa ezin hobea da Euskal Autonomia Erkidegoko, Nafarroako eta Iparraldeko euskara teknikarien prestakuntza sakontzeko, eta bestetik sarea indartzeko. Oso garrantzitsua da Udaltop bezalako dimentsio handiko proiektu batean lurralde guztiak ordezkatuta egotea egiazko elkarlana gauzatzen ari den seinale baita”, azpimarratu dute Antolamendu Batzordetik.\nHamaikagarren edizioko gaia aukeratzeko garaian Euskaraldiak pisu handia izan du, “nahiz eta garrantzia hori egitarauan bigarren maila batean jaso. Euskaraldiak irakasgaien bat utzi badigu, erakunde publikoen eta euskararen alde lanean ari diren eragileen arteko elkarlana funtsezkoa dela izan da, eta horri heldu diogu aurtengoa antolatzeko. Horrela, azken urteotan jarritako helburuarekin jarraituko dugu esperientziak elkarrekin abiatzeak duen balio garrantzia nabarmenduz”, nabarmendu dute.\nEkitaldian, hizlarien eta parte hartzaileen artean Euskal Herriko txoko guztietako 210 partaide bilduko dira: Arabako, Gipuzkoako, Bizkaiko, Nafarroako, Lapurdiko, Nafarroa Beherako euskara teknikariak, arduradun politikoak, irakasleak, hizlariak eta beste hainbat esparruetako langileak. Udaltopen osasun egoera onenaren erakusle dira zifra horiek.\nBeste urtebetez antolamendu batzordeak egitarau oparoa osatu du aurtengo ediziorako: hamaika hitzaldi, talde lanaren bitartez eraikiko den berrikuntza sozialerako plataforma bat, Euskal Herriko euskara zerbitzuen lehen fitxategi osatuaren aurkezpena, testigantzak eta amaiera ekitaldia izango den emanaldi berezia.\nJardunaldietan bi atal ezberdintzen dira: batetik, elkarlan eta Gobernantza eredu berrien inguruko ponentziak izango dira; eta bestetik, Euskaraldiari lotutakoak.\nLehenengo blokean bi hitzaldi teoriko, lau esperientzia praktiko, mugaz gaindiko lankidetzaren inguruko ikuspegi kritikoa eta parte hartzaileen galdera, iradokizunak eta kezkak argitzeko tartea izango dira.\nOrdu laurdeneko aurrerapena\nOhiko dokumentazio jasoera eta hasiera ekitaldiak bidea irekiko die hitzaldi eta talde-lanei. Hamaikagarrenean bada berrikuntza txiki bat eta dokumentazio jasoera 15 minutu aurreratu da, 8:45era. Hasiera ekitaldia 9:00etan hasiko da “Zazpiak bat: elkarlana etxetik hasten da” izenburupean. Antolamendu Batzordea osatzen duten erakundeetako ordezkariak izango dira bertan.\nHasiera ekitaldian, gainera, Euskal Herriko euskara zerbitzuen lehen fitxategia aurkeztuko dute eta, bertan, mapan zehar bidaiatuz udalerrietan geldialdia egin eta herri bakoitzeko euskara zerbitzuen datuak eskuratu daitezke. Momentuz, www.udaltop.eus webgunean egongo da ikusgai fitxategia.\nOsteguneko bidai luzea Mario Zubiagak hasiko du; “Nola autogobernatu hobeto (herriko hizkuntza) komunitatea” izenburupean ponentzia eskainiko du. Jarraian, Arkaitz Bernaolak, Iratxe Goikoetxeak eta Miren Madariagak “eusGara: hizkuntza, balio erantsi Arratiako enpresen garapenean. Elkarlanaren emaitza” bertatik bertara ezagutzeko aukera izango da.\nGoizeko atseldenaldiaren ostean, Gartzen Garaiok eta Joeba Llanok hartuko dute hitza “Aiaraldeko Euskalgintza Kontseilua: elkarlana, nor izateko” ponentzia eskainita. Iban Arantzabalek eta Maria Ubarretxenak “Kudeaketan ezkonduak eta kazetaritzan dibortziatuak” izenburupean arituko dira. Goizeko azken saioko protagonista Iñigo Urrutia izango da “Euskalgintzaren lankidetza bideratzeko formula berrien bila” hitzaldiarekin.\nTopaketen bigarren eguna izango da ostirala. Gorka Espiauk emango dio hasiera ostiraleko jardunari “Zein izan behar dira euskalgintzaren baloreak XXI. mendean?” hitzaldia eskainita. Jarraian Estitxu Alkortak, Eusko Jaurlaritzako Hizkuntza Politikarako Sailburuordetzako Euskara Sustatzeko zuzendariak, eta Jasone Mendizabalek, Euskaltzaleen Topaguneko zuzendariak, “Euskaraldiko lankidetza esperientzia txarretatik ere ikas genezake?” izenburupean arituko dira.\nHoriei testigua hartuko die Josune Zabalaren, Eusko Jaurlaritzako Hizkuntza Politikako Sailburuordetzako hizkuntza ikerketa eta koordinazio zuzendariaren, eta Uxoa Anduagaren, Soziolinguistika Klusterreko teknikariaren, “Euskaraldia: mungimendu mintzoa” ponentziak.\nAbian da ZINEAren kritika lehiaketa, kritikari berria bilatzeko


Harkaitz Cano - Poeta osoa, poeta pitzatua\nPoeta osoa, poeta pitzatua\nUrriak 04, 2014\nDuela 40 urte, 1974ko urriaren 4an, bi vodka edan, hirugarren bat eskuan hartu, eta bere amaren larruzko jaka luzea soinean, etxeko garajean giltzapetu zen AEBek eman duten poetarik handienetako bat. Cougar auto gorriaren bolante aurrean jarri eta motorra piztu zuen gero. Baina ez motorra bakarrik –eta xehetasun hau ez da hutsala–, irratia ere bai. Anne Sextonen amaiera lazgarriaren teatraltasunak laburbiltzen du bere bizitza. Adikzioa, alaba ere baden amaren larru babestailea, abiaduraren poz bizia, bere buruko ahotsak tapatzeko irratia. Musika oso ozen jartzeak baretu egiten omen zituen bere zentzuak, lasaiago idazten laguntzen zion. Anne Sexton poeta laudatua, buruko eritasunak ezin gainditurik, bere urtebetetze egunaren inguruan saiatzen zen bere buruaz beste egiten. Oraingoan ez zuen hutsik egin. Berrogeita bost urte zituen. “Zure Jainkoa zure idazmakina da” esan zion behin elizgizon batek, hark eskatu bezala dekretuz fededun bihurtu ezin zezakeela azaldu zionean. Zertan sinetsi bilatzen baitzuen Anne Sextonek. Sostengu hori aurkitu gabe hil zen: Jainkoarengana arraunean joan behar latz hori izan zen inprentarako prest utzi zun azken liburua, bere guztiak bezala, izenburuan asko –gehiegi, beharbada– esaten zuena. Sukar batean idatzi zuen, hogeita hamar egunetan. Bere buruarengandik ihesi eta topatzen ez zuen irla baten bila arraunean beti (“istorio hau amaitzen baita/ arraunean naukala oraindik”). 1960an Eroetxeraino eta ia-ia osorik bueltan argitarartu zuenetik, AEBetako psikiatra askok terapia adibidetzat erabiliko zuten Sextonen literatura konfesionala. Komeni baita gogoratzea, extimitateaz hainbeste hitz egiten den garaiotan, hau ez dela deus berria. Bere maitale, guraso, senar, alaba eta medikuei buruz etengabe idazten du Sextonek. Bizi ala hil (1966) izenburu erdiragarria Saul Bellowen zita bati zor dio: “Bizi ala hil, baina ez dena pozoitu”. Bidean harrapatzen duten guztia herrestan eramaten dutelako Sextonen poemek, denbora alderantzizkatu eta jatorrira itzuli nahiko balu bezala (“altzari zaharkitu haiekin zuhaitz bat egin”). Sendagaiek lur jota uzten zuten, baina haiek hartzeari lagatzean, ahotsak itzultzen ziren. Gai zen, hala ere, pozari eta gozamenari abesteko, masturbazioari gorazarre egin eta bere umetokia laudatzeko (“Gaixorik eta hilzorian zeundela esan zuten,/ baina oker zeuden./ Eskolume batek bezala abesten duzu.”). Amodiozko gutunak idazteko gai da sutan diren eraikinetik, festak, koktelak eta enkontru gozoak dastatzeko. Gray zen bere ezkontaurreko deitura, eta gustatzen zitzaion Dorian Grayrekin bere burua parekatzea: ezkutuan zahartzen den erretratua denon bistara jartzen du, ordea, Sextonek; gardena da bere armairua. Arratoiak eta zakurrak, animaliak oro har, sarri ageri dira bere poemetan; gustuko zuen oso, adibidez, dog hitza, jainkoaren hain antzeko delako: aski da alderantziz irakurtzea (God). Ms. Dog izendatzen zuen zenbaitetan bere burua.\n1971ean ipuin tradizionalak hartu eta bere kasa berridatzi zituen: Txanogorritxoren bertsioan, honela zioen: “Eta ni. Ni ere bai./ Oso bare kokteletan,/ nire buru barruan/ bihotza parez-pare zabalik ebakuntza egiten didaten bitartean.” AEBak ere ez ziren haren jomuga kritikotik libratu: “Gu gara Amerika./ Guk betetzen ditugu hilkutxak./ Gu gara heriotzaren dendari./ Azaloreen moduan sartzen ditugu hilkutxatan (...)/ Hauxe da heriotzaren merkatua./ Amerika, non daude zure egiaztagiriak?”\nBizitza osoan ondoan izan zituen medikuak. Psikiatra guztiei berdin gertatzen omen zitzaien: amorez hartzen zuten lehenbizi, amore ematen zuten gero. Haien harrokeriari idatzi zien, zorrotz: “Sendabidea jartzean,/ eguzki berritan daude./ Hilko balute inor,/ lurra mozorrotzaile./ Bihotza geratzeaz bainoago/ harrokeriaz behar lukete ardura./ Harroegi badira/ –gertatu ohi da–/ zaldiz doaz etxetik utikan,/ baina Jainkoak ditu/ itzularazten oin bitan.”\nPoesia ez zen, beharbada, ezeren sendabide, baina suizidio saiakera batetik besterako tarteak luzeagoak izatea lortzen zuen, behintzat. Denbora irabaztea. Bere burua kristalezko ontzi batekin parekatzen zuen Sextonek: “baina kolpatu eta pitzatzen denean soilik ematen du hark bere benetako argia, nire arimaren zokorik ilunenean begiratu ondoren soilik”.\nOso antzeko esamoldeak ditugu euskaraz horretarako, egia esan: denok dakigu pertsona osoa edo pitzatua zer den. Eta denok dakigu pitzatuta bizitzea dela, agian, benetako artea. Halabeharrez pitzatuta. Puskatu gabe, ahal dela.\nBaietz etzi itzuli\tIdazmakinak: binilo berria?


Elektrizitate-kontsumoa, jabeen erkidegoetako trastelekuetan - Etxaniz\n3 June, 2019 /in Bizilagunen komunitatea /by Etxaniz\nHorregatik, jabeen erkidegoetako arduradunek finken jabeen artean sustatu behar dute elektrizitatea eraginkortasunez kontsumitu behar dela, eraikineko espazio guztietan, denentzako guneetan, etxebizitzetan eta trastelekuetan. Baina, trastelekuetan? Pentsa liteke espazio horietan ez dagoela energia elektrikorik, baina ez da beti horrela.\nEraikin batzuetan, erabiltzen ez dituen, hondatuta dauden edo, besterik gabe, etxean izateko oso handiak diren objektuak gordetzeko toki bat dauka jabe bakoitzak. Trastelekuek independentzia eta pribatutasuna eskaintzen dituzte, eta, askotan, hainbat instalazio egiteko erabiltzen dituzte jabeek, hala nola instalazio elektrikoak.\nDena den, desberdindu egin behar dira, alde batetik, trastelekuak, eta, bestetik, bilera-gelak, musika-tresnak jotzeko tokiak, dantzalekuak, animalientzako eremuak, zabortegiak eta hozte-gelak. Azken horri dagokionez, finken jabe askok trastelekuak erabiltzen dituzte tenperatura oso baxuan gorde behar diren elikagaietarako aparatuak jartzeko.\nEta makina horiek martxan jartzea eraikineko elektrizitate zentralaren mende dago. Zera esan nahi du horrek: etxebizitza guztiak hornitzen dituen elektrizitatea iturri berekoa da. Hori dela eta, jabeen erkidegoetako jabe guztiek ordaindu behar dute, hozkailua izan nahiz ez izan.\nEta, horregatik, jaberen batek gehiegi kontsumituz gero, zerbitzu elektrikoa ordaintzeak arazoak eragin ditzake jabeen artean. Egoera hori konpontzeko, beraz, lehendabizi egin behar dena da zerbitzua gehiegi erabiltzen den ala ez jakitea. Ondoren, jabeen erkidegoko arduradunei jakinaraztea, ahalmena baitute jabe bati jakinarazteko besteei kalte egiten dien ekintza bat gauzatzen ari dela.\nHala ere, finken administratzaile guztiek ez diote egoera gatazkatsu horri aurre egiten; batzuek, ezjakintasunagatik, eta beste batzuek, arazoak ekiditeko. Baina, egin al da inolako araurik hori kontrolatzeko? Bai. Jabetza Horizontalaren Legearen 7.1 artikuluak azaltzen du apartamentu baten jabeak nahi duena aldatu eta jar dezakeela, baldin eta ez badie kalterik eragiten beste jabe baten eskubideei. Beraz, inork hozkailuren bat jartzen badu bere trastelekuan, kontuan izan behar du aparteko elektrizitate-kontsumoa jabeen erkidego guztiak ordaindu behar duela, salbuespenik gabe. Eta, ondorioz, konponbide posible batek kalte egiten dio beste batzuen eskubideari.\nJabe bati esaten bazaio ezin duela elektrizitatea neurririk gabe erabili, trastelekuko hozte-gailuen bidez, eta hark ez badu kasurik egiten edo neurrigabekeria ukatzen badu, egokiena da monitorizatze-sistema baten bidez iruzur egin duela erakustea. Sistema horretan, errendimendu-adierazleei esker (KPI), energia ezartzeko plan bat garatzeko kontrol-tresnak konbinatzen dira. Gailu erabilgarri horiek kostuak murriztu eta iruzur posibleak hautematen ditu, energia elektrikoaren erabilerari dagokionez, eta kontrolatzaile indibidualik ez dagoenean erabiltzen dira.\nBaina kontrol-neurriek ez dute balio jabeek ez badute beraien trastelekuei ematen dieten erabileraren gaineko ardurarik. Ondorioz, jabeen arteko liskarrak prebenitzeko, finken jabe guztiek onartu beharko lukete trastelekuetan nahi dutena izan dezaketen arren ezin diela kalterik eragin gainerakoen eskubideei.\nNola erosi pisu egokia? Nola egin inbertsio arrakastatsuak higiezinen merkatuan?


Pleine-Selve (Gironda) - Wikipedia, entziklopedia askea.\nBoisredon, Mirambeau, Saint-Bonnet-sur-Gironde eta Saint-Palais\n110 (%50.5) 110 (%50.5)\nPleine-Selve (frantsesez eta ofizialki: Pleine-Selve) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 210 biztanle zituen.\n2007an Pleine-Selve udalerrian erroldatutako biztanleak 210 ziren. Familiak 88 ziren, horien artean 28 pertsona bakarrekoak ziren (24 bakarrik bizi ziren gizonak eta 4 bakarrik bizi ziren emakumeak), 28 seme-alabarik gabeko familiak ziren, 28 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 111 etxebizitza zeuden, 89 familiaren etxebizitza nagusia ziren, 9 bigarren erresidentzia ziren eta 12 hutsik zeuden. 105 etxeak ziren eta 5 apartamentuak ziren. 89 etxebizitza nagusietatik 73 bere jabearen bizilekua ziren, 13 alokairuan okupaturik zeuden eta 3 doan lagata zeuden; 1ek gela bat zuen, 5 etxek bi zituzten, 13 etxek hiru zituzten, 29 etxek lau zituzten eta 42 etxek bost zituzten. 78 etxek euren parking plaza propioa zuten azpian. 47 etxetan ibilgailu bat zegoen eta 37 etxetan bat baino gehiago zituzten.\nPleine-Selve udalerriko biztanleria-piramidea 2009an .\n2007an lan egiteko adina zuten pertsonak 130 ziren, horien artean 86 aktiboak ziren eta 44 inaktiboak ziren. 86 pertsona aktiboetatik 75 lanean zeuden (42 gizon eta 33 emakume) eta 11 langabezian zeuden (7 gizon eta 4 emakume). 44 pertsona inaktiboetatik 19 erretiraturik zeuden, 13 ikasten zeuden eta 12 "bestelako inaktibo" gisa sailkaturik zeuden.\n2009an Pleine-Selve udalerrian 82 unitate fiskal zeuden, 196 pertsonek osaturik. Pertsona bakoitzeko diru-sarrera fiskalaren mediana urteko 11.564,5 euro zen.\n2007an zeuden 11 komertzioetatik, 2 eraikuntza enpresak ziren, 6 ibilgailuen saltze eta konpontze enpresak ziren, 1 ostalaritza eta jatetxe enpresa zen eta 2 zerbitzu enpresak ziren.\n2009an zeuden norbanakoentzako 6 zerbitzu publikoetatik, 3 ibilgailuen konpontzeko eta nekazaritza tresnetako lantokiak ziren, 1 igeltseroa, 1 zurgina eta 1 jatetxe.\n2000. urtean Pleine-Selve udalerrian 15 nekazaritza-ustiategi zeuden.\nSaint-Palais (1,8 km)\nSaint-Caprais-de-Blaye (4,8 km)\nMirambeau (5,1 km)\nSoubran (5,7 km)\nMultimedia: Pleine-Selve (Gironde)\nBNF: 152563773 (data)


BIME PRO START UP! Gazte ekintzaileei zuzendutako start upen topaketa\nBIME PRO Start Up!, berrikuntza eta ekintzailetzar ...\n2020/10/26 Gaurkotasuna Crowdfunding Bizkaia\nUrriaren 26tik 29ra BIME PRO ekitaldiaren 8. edizioa izango da, egungo egoera berriak eta osasun-murrizketek markatuta. Hala, aurten jaialdia berez ospatuko ez den arren, musika-industriako protagonista nagusiak bilduko ditu sektorearen etorkizunari buruz eztabaidatzeko.\nEdizio hau topaketa digitalak eta fisikoak konbinatzeko aukera ematen duen plataforma baten bidez egingo da, eta horrez gain, Bilboko zentroan hitzaldiak, tailerrak, speedmitingak eta bestelako jarduera presentzialak egingo dira. Formatu berri horrekin, BIME PROk ekintzailetzarako, talenturako eta hezkuntzarako beste gune batzuk izango ditu, hala nola BIME PRO START UP, BIME CITY, BIME CAMPUS edo BIME TECH.\n“Start evolving. Move Up”goiburuarekin, BIME PRO START UP!-ek berrikuntza eta ekintzailetzarako gune bat sortu nahi du: teknologia berriak, APPak, bideojokoak eta musikaren eta kultura- eta sorkuntza-industrien munduko azken berrikuntza teknologiko eta kontzeptualak.\nHorretarako, hitzaldiak antolatu dituzte izen handiko enpresaburu eta sortzaileekin, inbertitzaileekin eta sektoreko funtsezko aktoreekin, baita topaketak eta networkinga egiteko gunea ere, online speedmeetings, cocktail eta abarren bidez.\nBeren proiektuak erakutsiko dituzten estatuko eta nazioarteko startup-en arteko lehiaketa eta erakustaldia ere egingo dute. Lehiaketa honen bidez, musikarekin zuzenean edo zeharka zerikusia duen proiekturik berritzaileena eta etorkizun handiena duena hautatu eta lagundu nahi da, South Summitera Trade Mission batekin sarituz.\nGainera, BIME PRO Start Up! inbertitzaileen artean parte-hartze handia du eta sormenezko-industria eta industria digitalean espezializatutako 26 inbertsio-funts izango ditu, parte hartzen duten startupentzat aukera paregabea izanik eta ekitaldia bera sorkuntza enpresak bultzatzeko estatuko ekitaldirik garrantzitsuenetariko bat bihurtuz. Adibide oroigarri gisa, 2019ko Startup irabazlea ANote Music izan zen. Copyrightak trukatuz eta merkaturatuz inbertitzeko aukera ematen duen plataforma, sortzaileei likidezia sortzen dien bitartean, hauen eta haien inbertitzaileen arteko zubi zuzena sortuz.\nFORO TECH ETA PRESTAKUNTZA\nIndustria sortzailearen ekintzailetza eta startup-ak sustatzeaz gain, BIME ekitaldiak erreferentzia ere izan nahi du ekitaldi eta ikuskizunen sektorean, talentua eta prestakuntzaren arloan.\nAlde batetik, BIME TECH gunea dago, ekitaldien sektoreko enpresak eta profesionalak topagune gisa biltzen dituen azoka, eta bisitarien, erakusketarien eta host-en arteko networkingak negozio-aukerak sortzeko ingurune bat sortzeko helburua duena.\nBestalde, BIME CAMPUS izeneko beste programa bat ere sortu dute, Lanbiderekin eta Eusko Jaurlaritzako Enplegu Kontseilaritzarekin elkarlanean antolatua, bertan kultura- eta sorkuntza-industrietako profesional handiek hiru eguneko prestakuntza intentsiboa irakasten dutelarik, aurrez aurre eta streaming bidez.\nBIMEn ez da soilik gaur egungo egoerara egokitzeko adibide bat planteatzen, musikarien jaialdi eta topaketa izatetik askoz ere handiagoa den baina pertsona fisiko gutxiago biltzen dituen ekitaldi izatera pasatuz, baizik eta etorkizuna helburu duen gazteei zuzendutako ekitaldi formatu berri bat erakusten du. Merkatuan gune bat bilatzen ari diren startupen talentuari eta potentzialari buruzko apustu eta erakusketa interesgarria, gazteei prestakuntza espezializatua eskainiz, musika-sektorera eta ikuskizunetara bideratutako ikastaro trinkoen eta hitzaldien bidez.\nHala, gaur egungo zailtasunak gorabehera, BIME PROk etorkizunera begira apustu egiten du ikuskizunen, musika-ekitaldien, artearen eta abarren munduarekin zerikusia duten proiektuak eta ideiak sustatzearen alde, biharko eguna hain kaltetuta dagoen sektore bat salbatzeko konponbideak sortuz.\nCrowdfunding Bizkaian gure lurraldeko berrikuntzaz eta talentuaz arduratzen gara. Gehiago jakin nahi baduzu, ezagutu honi buruzko azken berriak gure blogean.\nMicolet, etorkizun handiko startup Bizkaitarra\nKosmetika ere gizonen kontua da\neLur proiektuak bere inbertsio-txanda izango du Crowdfunding Bizkaian


referentziak: Correctua baino hobea dena informativoqui\nCorrectua baino hobea dena informativoqui\nNaizelaric aurkitu kin hau titularra (Gara, 16 urria 2014, 14 or)\nBidaia bat, txikiak baina balio handikoak diren Jaizkibelgo perlak ezagutuz\nnaiz tristetu apur bat zeren izanic ere hori goico titularra guziz correctua grammaticalqui -% 100 correctu- da informativoqui guti ona edo beste hitz batzuequin izan ahal zan ascoz hobea, hobea iracurlearentzat. Ezen, izan ahal zan esateraco ere holan edo holatsu zeinac du valio informativo handiagoa edo yago handia.\nBidaia bat, ezagutuz Jaizkibelgo perlak direnak txikiak baina balio handikoak\nedo ere hobeto orain contuan hartuz iracurlea, ezen errazago ulertzen\nBidaia bat, ezagutuz Jaizkibelgo perlak zein dira txikiak baina balio handikoak\nGainera optione hontan ez luque behar derrigorrez edo aguien litzateque ere soberazco comma signoa (,). Holan\nBidaia bat ezagutuz Jaizkibelgo perlak zein diran txikiak baina balio handikoak\nPosted by Erramun Gerrikagoitia at 13:35\nErabat ados. Batez bere, azken adibideagaz bat natorrela esango neuke. Kasu horretan komarik gabe behar leuke.\n4:10 PM, October 16, 2014\nSaio Lopez, ongui ethorria blogera' ni pozten naiz zeren sartu zara eta duzu apportatu zeurea. Ea ba ez dan azquen aldia.\nGuziac daquiquetenez hau bloga dago zabal irequiric edozeini zeinac nahi du aguertu bere aburua buruz euscararen hobecuntza.\nHona beste aukera bat, zureak batere gutxietsi gabe:\nBidaia bat ezagutzeko Jaizkibelgo perlak, txikiak ordea balio handikoak.\n10:48 AM, October 17, 2014\nErroteta, zure ondoco hau\ndut hobequi sentitzen honelaxe\nBidaia bat ezagutzeko Jaizkibelgo perlak, txikiak baina balio handikoak.\n11:43 AM, October 17, 2014\nBejondeizula. Ene gogoan "ordea" amini bat indartsuagoa da eziez "bainan" eta horregatik dut hautatu kasu hunetarako Bizkitartean, onartzen dut bietarik edozeinek bete lezakela hor eskatzen zaion lana. On lizate norbaitek egin baleza ikerketa estatistiko bat konparatuz "baia-baina-bainan" eta "ordea-ordean-ordian" hitzen erabilera historikoa, jakiteko egiazki zein izan den euskeraz bakoitzaren funtzioa ala bakarrik banaketa dialektal batek dituen bereizten elkarrenganik.\n9:02 AM, October 18, 2014\nNik, Xabier, nahi nuke azpimarratu ze “ezagutuz” originala ez da ber kontzeptua ezi “ezagutzeko”. “Ezagutuz” du adierazten ze bidaia horretan, besteak beste, ezagutuko dituzu Jaizkibelgo perlak. Aldiz, “ezagutzeko” da finala eta du adierazten ze bidaiaren finalitatea da ezagutzea Jaizkibelgo perlak. Diferentea da, eta ez dut ikusten arrazoirik ki aldendu ti zentzu originala.\nZure versioan báda bigarren aldaketa nagusi bat: kendu duzu “zein dan”. Horrela, kendu duzu elementu artikulativo bat zein dun laguntzen egokiago interpretatzen eta intonatzen hurrengo informazioa: “txikiak baina balio handikoak”. Ez dut ikusten zergatik kendu.\nAzkenik, jarri duzu “ordea” ordez-eta “baina”. Ez dut (nuen) ikusten horren helburua.\nNik uste ze “zein” familiko erlativoak ez dira ia batere erabiltzen zeren, besteak beste, ari dira promozionatzen euren forma mugatuak (zeina, zeinak…) zein ez diran batere erabilgarriak oro har (beti daude salbuespenak, jakina), silaba gehigarri horrek die kentzen flexibilitatea eta ditu bihurtzen astun. Hau da kasu argi bat, nire ustez, nóla detaile estruktural aski sinple batek ahal dun jarri jokoz-kanpo estruktura sintaktiko klave bat, ezin valiagarriagoa: erlativoak kin “zein”.\n9:15 AM, October 18, 2014\nBadaezpada ez duzuen ikusten, aurreko postean ere idatzi berri dut mezu bat.\n9:31 AM, October 18, 2014\nNola izango zen erderaz?\n9:07 PM, October 20, 2014\nHartu dut liburu bat Habeko liburutegian: "Language Change and Variation in Gibraltar". Autorea David Levey eta argitaletxea Benjamin Publishing Company.\nJakin nahi dut ea inglesak Andazluziako bihotzean beren hizkuntza sartzeko, guk gure herrian gure hizkuntza bizirik irauteko bezain beste arazo izan dituzten. Ez bada honela izan, horrek esan nahi luke, agian aipatzen diren arrazoi soziolinguistikoez gain, badirela beste arrazoi batzuk.\n9:38 PM, October 20, 2014\nRubio jaun txit prezatua:\nNorbaitek erran baleza deus gutxi dela hizkuntza aferetan zure aztore begi zorrotzer eskapatzen denik, ontsa akort nengoke. Nik iraizean bezala proposatu esaldi alternativoari kausitu dazkotzu hiru estakuru zein baino zein pertinenteagoak, eta zolitasun hortaz zaitut felizitatzen. Gisabera, nolaz zure perspikatia horrek hanbatenaz behartzenagotzen bainau ene hautuen arrazoinak zuritzera, hartara jartzen naz ondoko lerroetan ontsa gogotik.\nZure lehen estakurua da jatorrizko “ezagutuz” kanbiatu dudala “ezagutzeko” forma finalera. Egia osoa, egia biribila eta net egia. Zuzena da zure kritika, zeren jatorrizko testuak hunela baitio:\n“Bidaia bat, txikiak baina balio handikoak diren Jaizkibelgo perlak ezagutuz”\nEta, zuk diozun bezala:\n““ezagutuz” originala ez da ber kontzeptua ezi “ezagutzeko”. “Ezagutuz” du adierazten ze bidaia horretan, besteak beste, ezagutuko dituzu Jaizkibelgo perlak. Aldiz, “ezagutzeko” da finala eta du adierazten ze bidaiaren finalitatea da ezagutzea Jaizkibelgo perlak. Diferentea da, eta ez dut ikusten arrazoirik ki aldendu ti zentzu originala.”\nDudarik gabe hala da, eta ez dago harat-hunatik. Orduan, zergatik aldatu dut aditz forma? Honetan sintaxitik pragmatikara pasatzen gara, baina laburtuz erranen dut iduritu zitzautala mezu publizitario horretan funtzionalki ber gauza zirela “ezagutuz” eta “ezagutzeko”. Proposatzen daukute bidaia bat Jaizkibel ezagutzeko eta hura ezagutzearekin batera ezagutzeko orobat dituzken perlak, nondik erakarri bainuen funtsean bidaia bat proposatzen zaukula Jaizkibel mendiko perlak ezagutzeko. Publizitatearen ekosisteman baikaude, ez dut uste hondar-hondarrean batere muntarik duenik izan dadin “ezagutuz” ala “ezagutzeko”, eta segurik berdin prest nago bata nola bestea onartzeko. Bakarrik, eguneroko usadio linguistikoetatik (publizitate kodeen menpeko ez diren mintzamoldeetakoetatik) hurbilago, ohikoago eta naturalago sumatzen dut “ezagutzeko” baliatzea spot horren mamia adiarazteko eta hortako nuen aditza aldatu. Alta, errepara ezazu Rubio jauna, esaldiaren egiturari ez dakola egiten den mendreneko kanbiantzarik izateak “ezagutuz” nahiz “ezagutzeko”, zeren, ongi dakizun bezala, gakoa ez baitago hor bainan ondoko elementu bien txertadura sintaktikoan.\nEta hortan ere ez dut asmatu agidanez:\n“Zure versioan bada bigarren aldaketa nagusi bat: kendu duzu “zein dan”. Horrela, kendu duzu elementu artikulativo bat zein dun laguntzen egokiago interpretatzen eta intonatzen hurrengo informazioa: “txikiak baina balio handikoak”. Ez dut ikusten zergatik kendu.”\nOnartzen dut zuk ez ikustea zergatik dudan kendu, baina erantzuna biziki sinplea da: labur beharrez, mezu publizitarioen espiritu kondensativoari men egin beharrez edo, sinpleki erranik, afineta mezua trinkotu, besterik gabe.\nBidaia bat ezagutzez Jaizkibelgo perlak, txikiak baina balio handikoak.\nEdo esan dadin:\nBidaia bat ezagutzez Jaizkibelgo perlak, zein baitira txikiak baina balio handikoak.\nEnetzat ez dago hanbateko alderik, salbu zuk azpimarratzen duzun alde kualitativo hori zein baita esaldiaren osagai artikulativo bat ezabatzen dudala zeinek ene ustez izan bailezake baliagarritasun handiagoa beste esaldi mota batean bainan ez beharbada mezu publizitario soil, motz, labur eta eginahala trinko izan nahizko batean, nola baita preseski hau.\n10:38 AM, October 21, 2014\nEz uler hortik deus estakururik egiten diodanik zure proposamenari, aitzitik, iruditzen zaut gradazione sintaktiko posible baten bigarren maila markatzen duela zure proposamenak, ene gradu zeroko alternativa sinplea baino hozka bat sofistikatuagoa dudarik gabe bainan ez duena hargatik ezeztatzen enea, baina gehienaz hura osatzen.\nAzkenik, “ordea” dut baliatzen eta ez “bainan”, arrazoia delarik gorago Erramun jaunari esplikatu derauzkodanak, nahiz eta, berriz ere, bortak deusetan zarratu gabe “bainan” arrunta erabiltzeko posibilitateari.\nEz dakit batere erantzun ditudanez pausatu dauzkidatzun galderak, Rubio jauna, bainan bederen jakizu biziki argigarriak kausitzen ditudala zure oharrak eta beti dudala hetarik ikasten anitz eta plazer handirekin.\n10:39 AM, October 21, 2014\nNik kasu horretarako nahiago "zein diran" eziez "zein baitira", eta baldin "txikiak baina balio handikoak" informazio hori azalpen ezezaguna bada, egokiago ikusten dut "zein diran" eziez ezer ez. Horrela lehenengo irakurraldian, zuzenean, argi gelditzen da azalpena dala.\nAldiz, denok ezagutuko bagenu ze Jaizkibelgo perlak dira "txikiak baina balio handikoak"; hau da, informazio hori ez balitz azalpen ezezagun bat, baizik zerbait ezaguna zein dan azpimarratzen, orduan egokiagoa litzake, nire ustez, zure aukera kondensatuagoa.\nGain diferentzia arten "ezagutzez" eta "ezagutzeko", nik jarraitzen dut ikusten diferentzia kontzeptual eta pragmatiko interesgarri bat alde "ezagutzez-ezagutuz" originala.\nHala ere, egia da ze, bi aukerak doaz an norabide komunikativo ona respektu original askoz desegokiagoa.\n5:04 PM, October 21, 2014\nEvidentequi non dugu iracurtzen "ezagutzez" behar zuqueen "ezagutuz, halan ez balitz esan edo jaquin araz.\n6:57 PM, October 21, 2014\nBatera doazi ezagutzez eta ezagutuz, ez da bien artean den gutieneko alderik.\n9:20 PM, October 21, 2014\nDauca beste indar eta gustu bat\nEz da asqui effectivo eta ondorioz ezta on\nSVO eta ere SOV eta OVS\nTzat dutenac ikusi nahi (edo dutenentzat ikusi nah...